“Тил офатларидан сақланайлик” - Баҳоуддин Нақшбанд ёдгорлик мажмуаси маркази\nҒаззолий айтадиларки “Кимки тилнинг жиловини бўш қўйиб юборса, шайтон уни миниб олади, жар ёқасига ҳайдаб ҳалокатга судрайди. Одамлар тиллари эккан ҳосиллар туфайли жаҳаннамга юз тубан қулайди. Фақат шариат билан жиловланган тилгина бу офатдан нажот топади”.\nПарвардигор тилдан келадиган хатарлардан огоҳ этиб, у улкан гуноҳ эканлигини бир неча ояти карималарида ундан четланмоқликка буюради.\nАллоҳ Ҳужурот сурасида айтади: “Эй мўминлар, кўп гумонлардан четланинглар! Чунки айрим гумонлар гуноҳдир! Жосуслик қилиб юрманглар ва айримларингиз ғийбат қилмасин....”( Ҳужурот 12), Аллоҳ Ҳумаза сурасида: “Барча (кишиларга дилозорлик қилиб уларнинг обрўйини тўкиб юрадиган) бўҳтончи-ғийбатчига ҳалокат бўлгай”. (Ҳумаза 1) дейди.\nАллоҳ таъло ушбу оятларда ижтимоий-маънавий жиноятлар катта гуноҳ эканлигини уқтириб ундан огоҳ этмоқда. Бу гуноҳлар, яъни ғийбат, бўҳтон, чақимчилик жамияту жамоатга парокандалик келтириб, инсонни хонавайрон этади. Ғийбат, чақимчилик, бўҳтон сабаб жамиятга нотинчликлар, оилалар бузилиши, қўшнилар орасида совуқчилик тушаётганлиги айни ҳақиқат.\nПайғамбаримиз (С.А.В.)га бир саҳобий келиб қулоқларига пичирлаб бошқа саҳобий ҳақларида гапирди. Ул зот бу ҳолатдан ғазабланиб, чақимчиликдан у саҳобийни қайтардилар.\nИмом Термизий қилган ривоятда Пайғамбар (С.А.В.) “Одам фарзанди эрталаб уйқудан уйғонган пайтда жасадининг барча аъзолари уйғонади ва улар тилга айтишади, орамизда сен Аллоҳдан (кўпроқ) қўрқ! Чунки сен тўғри бўлсанг биз тўғри бўламиз, сен эгри йўлга кетсанг, биз ҳам эгри йўлга кетиб қоламиз.” деб айтганлар.\nАнас ибн Молик айтадилар: Расулуллоҳ (С.А.В.) шундай дедилар “То бандани қалби тўғри бўлмагунча иймони тўғри бўлмайди, то тили тўғри бўлмагунча қалби тўғри бўлмайди. Киши то қўшниси унинг озорларидан омон бўлмагунча жаннатга кирмайди”.\nМуоз (р.ан.) Пайғамбар (С.А.В.)дан сўради “Эй Аллоҳнинг Расули амалларнинг энг афзали кайси?. Расулуллоҳ (С.А.В.) тилларини чиқардилар сўнгра бармоғларини қўйдилар. Яъни мана шу тилдан келадиган гуноҳлардан сақланинг деб насиҳат қилдилар. Абу Бакр Сиддиқдек улуғ саҳобийлар тилдан келадиган гуноҳлардан сақланиш учун ҳатто оғизларига тош солиб олганлари ривоят қилинади. Бугунги кундаги жамиятимизга тарқалган энг ёмон иллатлардан яна ёлғон, ёлғон қасам, тилёғламачилик, ҳақоратомуз сўзлар, бировни масхара қилиш, ботил яъни ҳақни инкор қилиш каби салбий ҳолатлар учраб туради. Дунёнинг арзимас матоси учун ёлғон гапириб қасам ичиб ўз молини ўтказиш, ёлғон ишлатиб бировни ҳаққига хиёнат қилиш ҳолатлари ачинарли. Баъзи нокаслар илми саёз бўлган тоифалар ҳақни яшириб ботил сўзлар, нотўғри ақидаларни интернет, бошқа ахборот воситалари орқали пуч, ёлғон ваъдалар бериб ёшларни онгини заҳарлаётганлиги, фитна тарқатаётганлиги энг катта хатардир. Аллоҳ булардан барчамизни асрасин.\nАбдуллоҳ ибн Маъсуд дейди. “Яккаю ёлғиз Аллоҳга қасамки узоқ зиндонбанд қилинишига тилдан муносиброқ нарса йўқ.”\nТовус дейди. “Тилим йиртқичдир, агар қўйиб юборсам у мени ёйди”.\nУлуғ пир Хожа Али Рометаний ҳам айтадилар:\nЭзид чу бино кард ба ҳикмат тану жон\nДар ҳар узве маслаҳате кард ниҳон.\nГар муфсидате надида буди зизабон\nМаҳбус намекард ба зиндони даҳон.\nУл Аллоҳким тану жонни яратди\nҲар аъзони бир хизматга қаратди.\nТилда иллат кўрди-ю, этди тутқун\nОғиз – зиндон тилни анда қаматди.\nБу ҳикматни қарангки Аллоҳ тилда нуқсон кўриб, оғизни зиндон ва яна ўттиз икки соқчи этиб тишларни қўйди.\n“Барча бало тилдандир” дейилади ҳадиси муборакда. Дарҳақиқат бандани дорнинг остига олиб борувчи, балога грифтор этувчи тилдир “Агар биз тилимизни эҳтиёт этсак икки дунё саломат бўламиз.\nБухоро шаҳар “Хўжа Исмат” жоме масжиди\nимом хотиби Гадоев Салохиддин


Трамп Хитойни КХДРга «шафқатсиз чора» қўллашга чақирди\nАҚШ президенти Доналд Трамп Хитойга Шимолий Корея билан муносабатларда «шафқатсиз қадам» ташлашни таклиф этди. У бу ҳақда шимол корейсларининг навбатдаги ракета учиришидан кейин ўз твиттерида ёзиб қолдирган.\n«Шимолий Корея яна бир ракета учирмоқда. Бу йигит ҳаётида яхши иш ҳам қилиши мумкинми? Жанубий Корея ва Япония бунга сабр қилишда давом этишига ишониш қийин. Эҳтимол, Хитой Шимолий Кореяга нисбатан ҳал қилувчи шафқатсиз қадамни ташлаши ва бу аҳмоқгарчиликни тугатар», — дея ёзган у.\nБундан аввалроқ Япония бош вазири Синдзо Абэ Россия ва Хитойни КХДР билан муносабатларда конструктив позиция танлашга чақиришини хабар қилганди.


Huawei Mate Xs 2 халқаро бозор учун сотувга чиқди - Terabayt.Uz\nHuawei кеча катта тадбир ўтказди. Унда компания халқаро бозор учун ишлаб чиқариладиган Mate Xs 2 букланувчи смартфон, смарт соат ва фитнесс билагузукларни намойиш этди.\nMate Xs 2'нинг Европа бозоридаги нархи 1999 евро бўлиб, у июнь ойидан бошлаб Европа бозорига кириб келади. Қурилма оқ ва қора рангларда сотилади. Ушбу қурилма апрель ойида Хитой бозори учун тақдим этилган эди.\nБукламафон 120 гертс частотали ҳамда 2480 х 2200 пиксел резолюциядаги 7.8 дюймли OLED дисплейи билан жиҳозланган. Букланганда эса смартфоннинг дисплей ҳажми 6.5 дюймга кичраяди.\nЯнги моделнинг ҳажми катталашганига қарамай унинг оғирлиги 255 граммга камайган. Аввалги моделлар, хусусан, Mate Xs - 300 грамм, Mate X2 эса 295 грамм эди.\nMate Xs 2 қурилмаси Snapdragon 888 4G чипда ишлайди. Унинг фақат 8/512ГБ хотирага эга бўлган версияси мавжуд. Орқа панелда 50МП асосий камера, 13МП ультракенг камера ва 3х зумга эга бўлган 8МП телефото камера жойлашган.\nҚурилма EMUI 12 график қобиғида ишлайди. У 66 ваттда қувват олувчи 4,600 мАс сиғимли аккумулятор билан жиҳозланган.


ahlisunnat.com-Ибратли воқеалар-Бу сувни ифлос қилма\nШибли ҳазратлари бир куни Ҳижозга бориш учун йўлга чиқади ва йўли Бағдоддан ўтади. Шу вақтдаги халифа Хорун Рашид Шибли ҳазратларининг Бағдодга келганини эшитади. “Ҳузурларига биз борайликми ёки ўзлари бизнинг саройга келадиларми?” деб хабар юборади. Шибли ҳазратлари ўзи ёнига бориши айтиб, саройга боради.\nХалифа Шибли ҳазратларига “Менга бир насиҳат қиласизми, ҳазрат” деб айтади. Шибли ҳазратлари “Менга бир пиёла сув келтиринг” дейди. Сўнгра халифага “Агар чўлда сувсиз қолсанг, ўлим олдида бўлсанг, бир кимса қўлида бир пиёла сув билан олдингга чиқиб “Бу сувни бераман, аммо хазинангни ярмини берасан” деса, рози бўлармидинг?” дебди. Халифа бироз ўйланиб “Албатта, бераман” деб жавоб берибди.\nШибли ҳазратлари “Яхши, бу сувни ичдинг, энди бу ичган сув, бир касаллик юзага келиб, баданингдан ташқарига чиқмай қолди. Бир табиб келиб “Мен бу сувни чиқарман, аммо бойлигингнинг қолган ярмини берасан” деса, рози бўласанми?” деб сўради. Халифа бироз ўйланиб “Албатта, бераман” деб жавоб берибди.\nШибли ҳазратлари “У ҳолда бир пиёла сувчалик ҳам қадри бўлмаган хазинангга ишонма” дебди. Халифа йиғлаб “Менга яна бир насиҳат қилинг” дебди.\nШибли ҳазратлари “Сиз сувнинг бошидасиз. Аллоҳу таоло Пайғамбар жанобимиздан бери оқиб келаётган исломият сувининг ҳимоячиси бўлишни сизга насиб этди. Бу сувни ифлос қилманг, ифлос қилишларига ҳам йўл қўйманг. Бидъат аралаштирманг, уни топ-тоза қилиб сақланг” дебди.


Бир муштипар ўкинчи: “Дард нималигини бошимга тушганда билдим”\nОрзулар, умид, ишонч инсонга қанот бағишлайди, ҳаётига зеб беради. Аммо орамизда хасталик сабабли буларнинг баридан мосуво бўлган аянчли тақдир эгалари ҳам бор. Комила Тошкентда туғилиб-ўсган. 27 ёшда унинг барча орзу-умидлари – соғлом ҳаётга қайтишдан иборат бўлиб қолган. Чунки унга бир неча йил аввал жигар циррози ташхиси қўйилган.\n“Кимдир цирроздан вафот этди дейишса ҳайрон бўлардим. Қанчалик оғир дардлигини ўзимнинг бошимга тушганда билдим. Қон қусиб жонлантириш бўлимларига тушиб қолганимда ҳис қилдим буни”, — дея аҳволини тушунтиради бемор.\nҚизининг соғайиб кетишидан умидвор ота-она уни йиллар давомида даволатишган, бунинг учун барча маблағларини сарфлашган.\n“Бир марта даволанишига 10 миллионлаб пул кетади. Отаси ҳам, мен ҳам пенсия оламиз, холос. Даволатиш учун молхонадаги молларимизни, машинамизни сотдик. Сотилмаган фақат уйимиз қолди. Бир уйда 10 жон яшаймиз, уйимизни сотсак шунча одам кўчада қоламиз”.\nКомиланинг соғайиши учун жигар кўчириш операцияси ўтказилиши керак. Ҳозир бир неча яқинлари унга донор бўлиб, жигарини беришга рози бўлишган. Лекин операция учун керакли маблағ йўқлиги учун бемор ва ота-онаси чорасиз қолишяпти.\nМуборак ойда бир оила фарзанди, бир аёл ҳаётга қайтиши учун оз-оздан бўлса-да йиғилиб катта маблағ тўпланса ажаб эмас. Шу йўлда ўз ҳиссангизни аямайсиз деб умид қиламиз!\nКомила Абдуллаевага оид маълумотлар:\nUzcard: 8600 0204 7668 6725 Юлдузхон Абдуллаева номида\nVisa: 4108 5901 7510 8953 бемор Комила Абдуллаева номида\nБевосита учрашиш истагида бўлганлар учун бемор манзили: Зангиота тумани, Хонобод маҳалласи, Беруний 2-тор кўчаси, 5-уй.\n“Бошқа фарзанд кўролмайман – ёлғизим эса оғир хаста”: синовлари тугамаган аёл изтироблари


850$ миллион халққа қайтарилсин! ЎЗБ (кирил)UZB (lotin)РУСENG\tБугун\nБир гуруҳ Ўзбек фаоллари коррупция йўли билан йиғилган 850 миллион долларнинг тақдири юзасидан ғарб давлатларига мактуб йўллашган\n15.12.2016\tЎзбек фаоллари бу пулларни коррупция жабрдийдалари бўлган Ўзбекистон халқига қайтарилишини исташмоқда. Электрон петицияни шу ерда имзолашингиз мумкин.Ўзбекистон телекоммуникация секторидаги коррупция ва Европадаги ҳисоб рақамларида музлатилган 850 миллион долларга оид иш бўйичаСАВОЛ ВА ЖАВОБЛАР1. Бу 850 миллион доллар қаердан пайдо бўлди? Бу Ўзбекистонда бизнес юритиш мақсадида лицензия ва радиочастоталар олишда кўмаклашганлик учун учта халқаро мобиль оператори томонидан Гулнора Каримовага тўланган поранинг умумий миқдоридир. Бу пуллар мазкур компаниялар томонидан Гибралтар ва Гонконгда Гулнора Каримованинг атрофидаги кишилар номига расмийлаштирилган офшор фирмалар ҳисоб рақамига ўтказиб берилган. Коррупцион тизим қандай ишлаган? Мазкур мобиль операторлари Каримова назорат қилган фирмаларга арзимаган маблағга ўз тармоқ компанияларининг акцияларини ажратиб берган. Ўз навбатида, бу тармоқ компаниялар Ўзбекистонда бизнес юритиш ҳуқуқини қўлга киритиб, мазкур офшор фирмалардан жуда катта пулга ўша акцияларни қайтариб сотиб олган.2. Лицензия ва радиочастоталар бошқа давлатларда ва Ўзбекистонда қандай тақсимланади? Коррупциянинг олдини олиш механизми мавжуд мамлакатларда лицензия ва радиочастоталар очиқ ва шаффоф тендер натижасида ажратилади, бу эса ёпиқ эшиклар ортида келишувлар бўлишига имкон бермайди. Ўзбекистонда эса частота ва лицензияларни ҳатто рақобатли тендер асосида ажратиш тўғрисидаги қонун ҳам қабул қилинмаган. Шунинг учун халқаро инвесторлар таниш-билишлар орқали нуфузли воситачилар билан келишишдан бошқа яхшироқ ҳеч нарсани топа олишмади. 3. Ўзбекистон телекоммуникация секторидаги коррупция фактлари учун Гулнора Каримова ва мамлакат ҳукуматининг жавобгарлиги нимадан иборат? Коррупцион битимлар тузиш ташаббуси Каримованинг ўзига тегишли эди. Бироқ офшор компанияларга кейинчалик расман халқаро мобиль операторларига сотиш учун частота ва лицензияларни ажратиш ўша вақтда Абдулла Арипов раҳбарлик қилаётган Ўзбекистон алоқа ва ахборотлаштириш агентлиги буйруғи билан расмийлаштирилиши, шунингдек, бунга қатор вазирлик ва идоралар, жумладан, Ташқи иқтисодий алоқалар вазирлиги, МХХ ва ҳатто Бош вазирнинг ўзи томонидан ижозат берилиши керак эди. Келишувга Миллий хавфсизлик хизмати томонидан ижозат олиниши зарурати радиочастоталар ажратилиши устидан назорат мамлакат хавфсизлигига боғлиқ эканидадир.Ҳатто штати ва бизнес юритиш бўйича ҳеч қандай тажрибаси бўлмаган офшор компанияларга кейинчалик халқаро мобиль операторларига қайта сотиш учун частота ва лицензияларни ажратишга ижозат бериш орқали давлат идоралари қонунчиликни бузишдан ташқари коррупцион тизимнинг иштирокчилаарига ҳам айланди. Улар нега қонунни бузди? Чунки Гулнора Каримова ўз отаси — президент Каримов номидан иш юритди, ҳужжатларни имзолаган мансабдор шахслар эса қонундан келиб чиқиб эмас, шахсий садоқат нуқтаи назаридан ҳаракат қилди. Бу ўринда шахсий жавобгарлик алоқа ва ахборотлаштириш агентлиги ўша пайтдаги раҳбари, телекоммуникация секторидаги коррупцион можаролар сабабли 2012 йилда бош вазир ўринбосари мансабидан қувилган, жорий йилда ҳукумат сафига тикланиб, 2016 йил 13 декабрда бош вазир лавозимига тайинланган Абдулла Арипов зиммасига тушади. Ўзбекистонда бу каби қонунни суиистеъмол қилиш нега мумкин бўлди? Чунки Ўзбекистонда ҳокимият бўлиниши, ўзаро назорат тизими йўқ, эркин матбуот йўқ, раҳбарларнинг қонун ва жамият олдида ҳисобдорлиги тизими йўқ, коррупцияга қарши курашишнинг самарали механизми мавжуд эмас. Ҳокимият вертикали бўйича шахсий садоқат ҳисси қонунга риоя қилишдан устун туради. Буларнинг ҳаммаси непотизм учун, хизмат вазифасини суиистеъмол қилиш ва коррупция учун қулай муҳит яратади. 4. Ҳозир телекоммуникация секторидаги 850 миллион доллар миқдоридаги қатор коррупцион келишувлар учун ким жавобгарликка тортилди? Бугунги кундача ҳеч ким жавобгарликка тортилмади. Ҳар ҳолда очиқ манбаларда кимдир телекоммуникация секторидаги коррупция амаллари учун қонун бўйича, суд тартибида жазога тортилгани ҳақида ишончли маълумотлар йўқ. 2014 йил майда Ўзбекистон Республикаси Ҳарбий суди томонидан Гулнора Каримованинг атрофидаги Рустам Мадумаров, Гаяна Авакян, Елена Клюева каби бошқа қатор шахслар (жами 13 киши) турли муддатларга озодликдан маҳрум этилганди. Бироқ 2014 йил давомида Бош прокуратура сайтида эълон қилинган маълумотларга кўра, бу шахслар бошқа жиноий ишлар, жумладан, «Ўзбекистон ҳаво йўллари», «Кока-кола ичимлиги — Ўзбекистон LTD», «Фарғона нефтни қайта ишлаш заводи» УК активларини ноқонуний ўзлаштириш бўйича жазога тортилган. У ерда халқаро мобиль операторларидан олинган ва офшор компаниялар орқали «ювилган» поралар ҳақида ҳеч қандай гап йўқ. Гулнора Каримованинг ўғли Исломнинг гувоҳлик беришича (унинг Би-Би-Сига берган видеоинтервьюсини қаранг), улар ўз ҳимоячисини танлаш ҳуқуқидан маҳрум қилинган ва суд мажлисларида шахсан иштирок этмаган. Суд фақат қоралов томонини тинглаган ва айбланувчилар иштирокисиз қарор чиқарган. Бу эса процессуал нормаларнинг қўпол равишда бузилганидан дарак беради. Гарчи Гулнора Каримованинг ўзи, Бош прокуратура маълумотига кўра, тергов давомида гумонланувчи сифатида кўрилган бўлса-да, унга расман бирорта айб қўйилгани йўқ. У бирорта суд мажлисида иштирок этмаган, тергов ва суд давомида унинг манфаатларини ҳимоя қиладиган, ўзи танлаган адвокати ҳам бўлмаган. Бунинг ўрнига у суднинг ҳеч қандай қарорисиз, муддати тўғрисида бирорта маълумот тақдим этилмаган ҳолда уй қамоғига жойлаштирилди. Ўзбекистон Республикаси адлия вазири М.Икромовнинг 2015 йил декабрда Нью-Йорк округ судига йўллаган мактубида гўёки Тошкент вилояти суди Р.Мадумаров, Г.Авакян ва бошқа шахсларнинг халқаро мобиль операторларидан пора олганига оид ишни 2015 йил 20 июлда кўриб чиққани ва тегишли ҳукм чиқаргани тўғрисида биринчи марта хабар берилган. Бироқ 2014 йилдагидан фарқли ўлароқ, бутун 2015 йил давомида Бош прокуратура ўз сайти орқали бу янги иш ҳақида бирор хабар эълон қилгани ва бу мавзуда бирорта пресс-релиз чиқаргани йўқ. Кўринишидан Гулнора Каримова бу иш бўйича айбланувчи сифатида ўтмаган ва суд мажлисларида иштирок этмаган. Бу эса бизни Адлия вазирлигининг 2015 йил июлдаги суд тўғрисидаги хабари ҳақиқатлигига шубҳа билан қарашга ундайди. Шунингдек, Гулнора Каримованинг атрофидаги шахслардан ташқари бирорта мансабдорнинг жиноий жавобгарликка тортилгани тўғрисида ҳам ҳеч қандай маълумот йўқ. Ўзбекистон алоқа ва ахборотлаштириш агентлиги собиқ бошлиғи, маҳаллий мобиль алоқа операторларини, шунингдек, тегишли лицензия ва частота спектрларини харид қилиш бўйича коррупцион келишувлар амалга оширилган 2005 йилдан 2009 йилгача бўлган даврда тармоққа раҳбарлик қилган Абдулла Арипов нафақат жиноий жавобгарликка тортилмади, балки 2016 йил 14 декабрда мамлакат бош вазири этиб тайинланди. Частоталар ажратилиши тўғрисидаги қарорларни тасдиқлаган бошқа идораларнинг мансабдор шахслари ҳам жазоланмади. Ўзбекистонда суд жараёни омма учун буткул ёпиқдир. Қонунчиликда муайян иш бўйича қораловчи ва судланувчиларнинг манфаатларини ҳимоя қилувчи адвокат сифатида ким иштирок этаётгани тўғрисидаги маълумотларни, айблов хулосалари ва суд қарорларини очиқ эълон қилиш кўзда тутилмаган. Аммо бу иш улкан ижтимоий қизиқиш уйғотаётганига қарамай, Каримова ва унинг атрофидаги шахсларга оид иш атрофида алоҳида махфийлик муҳити ҳукмрон.5. Нега пулларни ҳукуматга қайтариш мумкин эмас? Частота ва лицензияларни офшор компанияларга ажратиш ҳамда уларни халқаро мобиль операторларига қайта сотиш ҳақидаги қарорларни ҳали ҳам ўз лавозимларида ўтирган ҳукумат аъзолари қабул қилган. Ўзбекистон ҳукумати коррупция ботқоғига ботган бўлиб, бугунги кунгача унга барҳам бериш юзасидан бирорта амалий қадам қўйилгани йўқ. Янги президент ислоҳотлар ўтказишни ваъда қилаётган бўлса-да, улар қачон амалга оширилиши ва бу ислоҳотлар натижасида мамлакатда коррупция билан боғлиқ вазият яхшиланиши масаласи мавҳумлигича қолмоқда. Бир томондан, янги сайланган президент коррупцияга қарши курашишга чақирса, бошқа томондан, масъулиятли лавозимларга илгари коррупцион тизимларга аралашган шахсларни тайинламоқда. Илгари, Ислом Каримов даврида ҳам яхши қонунлар қабул қилинган, инсон ҳуқуқлари бўйича, коррупцияга қарши курашиш бўйича халқаро конвенциялар имзоланган ва ратификация қилинган. Аммо бу қонунлар қоғозда қолиб кетиб, амалда ҳаммаси аввалгидек давом этди. Мамлакатда қонун устиворлиги ва барчанинг қонун олдида тенглиги барибир таъминланмади. Агар ҳатто янги президент коррупцияга қарши курашиш, суд-ҳуқуқ тизимини ислоҳ қилиш бўйича прогрессив қонунлар қабул қилса ҳам уларнинг амалда ижро этилиши ва Каримов даврида қабул қилинган қонунлар тақдирини такрорламаслигига ҳали ишонч йўқ.6. Юқорида айтилган 850 миллион доллар ҳозир қаерда? Улар бир қатор Европа мамлакатлари, жумладан, Швейцария, Швеция, Бельгия, Ирландия ва Люксембургдаги банклар ҳисоб рақамларида музлатилган. АҚШ Адлия департаменти умумий миқдори 850 миллион доллар бўлган бу пуллар коррупция натижасида қўлга киритилганига шубҳа қилиб, 2015 йил июнда ва 2016 йил февралда Нью-Йорк федерал судига уларни мусодара қилиш бўйича фуқаролик даъволари киритди. Нега айнан АҚШ департаменти даъволар киритди? Чунки юқорида тилга олинган, коррупцион тизимга аралашиб қолган мобиль операторларидан иккитасининг акциялари Нью-Йорк фонд биржасида муомалададир. Шунингдек, бу компанияларнинг ҳаммаси ўз операцияларини АҚШ долларида амалга оширган. Шу асосда улар АҚШнинг аксилкоррупция қонунчилиги таъсир доирасига тушади.Ушбу коррупцион тизим бўйича жиноят ишлари АҚШдан ташқари Швейцария, Швеция ва Нидерландияга ҳам очилган. Швейцарияда очилганига сабаб шуки, бу пулларни «ювиш» Швейцария банклари орқали амалга оширилган. Швецияда очилганига сабаб эса мобиль операторларидан бири Швеция-Финляндия қўшма корхонаси эканидир. Бошқа бир мобиль оператори Нидерландияда рўйхатга олинган.7. Пуллар мусодара қилинса, кимга берилиши керак? Бу масалада айрим ҳуқуқий мужмалликлар мавжуд. Чунки коррупцияга алоқадор маблағларни қайтаришга оид қонунчилик бу мамлакатларнинг барчасида турлича. Лекин кўп нарса ушбу мамлакатлар ҳукуматларининг сиёсий иродасига боғлиқ.8. Тилга олинган активларнинг тақдири бўйича ташаббус гуруҳи аъзоларининг позицияси қандай? Гуруҳнинг позицияси шуки, бу пуллар жабрланувчи томонга ва коррупциядан азият чекканларга қайтарилиши керак. Бу ўринда жабрланувчи Ўзбекистоннинг бутун аҳолисидир. Нега? Чунки бизнес юритишнинг халқаро эътироф этилган меъёрлари сақланган тақдирда лицензия ва частоталар учун тўловлар давлат бюджетига келиб тушиши, у орқали эса ижтимоий дастурларни таъминлашга йўналтириши керак. 850 миллион доллар Ўзбекистон давлат бюджетининг 7 фоизи ёки соғлиқни сақлаш соҳасига сарфланадиган маблағнинг 50 фоизи демакдир. Шу нуқтаи назардан, бу коррупцион амаллар оқибатида, аввало, давлатнинг ижтимоий дастурларидан кўмак оладиган фуқароларнинг нисбатан энг муҳтож қатлами жабр кўрган. 9. Коррупция қандай оқибатларга олиб келди ва ундан жабрланувчилар кимлар? Коррупциядан жабрланганлар Ўзбекистоннинг бутун аҳолиси, айниқса, унинг муҳтож қатлами ҳисобланди. Аввало, жабрланувчилар мобиль алоқасидан фойдаланувчилардир. Телекоммуникация секторидаги коррупция ва энг етакчи мобиль операторларидан бири МТСнинг мамлакатдан қувилиши оқибатида унинг абонентлари ҳеч қандай товон пули олмади ва бошқа операторлар хизматидан фойдаланишга мажбур бўлди. Бунинг натижасида кўрсатилаётган хизматлар нархи кескин ошди, алоқа сифати эса ёмонлашди. Ўзбекистонда интернет, жумладан, мобиль интернет тезлиги постсовет ҳудудидаги энг пастлардан бири саналади. Мамлакатда абонентлар Skype ва шу турдаги бошқа тармоқларнинг овозли ва видеоли алоқа функцияларидан фойдалана олмайди. Бу туфайли юз минглаб меҳнат муҳожирларининг ўз оилалари билан алоқаси қийинлашди ва қимматлади. Халқаро мобиль операторлари томонидан Гулнора Каримованинг компанияларига пора сифатида тўланган пуллар давлат бюджетига тушиши, у орқали эса ижтимоий дастурларга сарфланиши мумкин эди, аммо бундай бўлмади. Бу эса 850 миллион доллар давлат бюджетига келиб тушмагани сабабли ёш авлод ҳозиргидан кўра сифатлироқ таълим олиш, болалар, қариялар ва беморлар тегишли парвариш ва даволаниш, сифатли ижтимоий хизматлардан баҳраманд бўлиш имкониятидан маҳрум бўлганини англатади. 10. Агар сиз бу пулларни Ўзбекистон ҳукуматига қайтаришни истамасангиз, уларни аҳолига қандай қайтариб бериш мумкин? Бу масалани ҳал этиш (маҳаллий ҳукуматни четлаб ўтган ҳолда пулларни коррупциядан жабр чекканларга қайтариш) прецеденти мавжуд ва бунда АҚШ Адлия департаменти ҳам иштирок этган. 2003 йилда Нурсултон Назарбоевнинг Швейцария банкидаги ҳисоб рақамларида сақланаётган 84 миллион долларига банд солинди. Бу пуллар илгари Америка компанияси томонидан Қозоғистон президентига тўланганди. Мазкур коррупцион можаро «Казахгейт» номини олди. 2007 йилда АҚШ, Швейцария ва Қозоғистон ҳукуматлари ўртасида қашшоқ оилаларнинг болаларига ёрдам кўрсатиш мақсадини кўзлайдиган Бот жамғармасини тузиш бўйича англашув меморандуми имзоланди. Яъни Қозоғистон ҳукумати бу пулларни ўз назорати остига қайтаришни талаб қилмади. Жамғарма уч муассис мамлакат олдида ҳисобдор бўлган кенгаш томонидан бошқарилди. Кенгаш раиси машҳур ҳуқуқ ҳимоячиси Евгений Жовтис эди. Икки ташкилот — Save the Children ва IREX жамғармани биргаликда бошқариш бўйича очиқ танловда ғолиб чиқди. Ҳар йили Жаҳон банки жамғарма фаолиятини аудит қилиб турди. Бу эса маблағларни сарфлашда суиистеъмолликларга йўл қўйилишига тўсиқ бўлди. Қашшоқ оилаларга ёрдам кўрсатадиган маҳаллий ноҳукумат ташкилотларга юзлаб грантлар ажратиш орқали ўз маблағларини сарфлаб бўлган жамғарма 2014 йилда фаолиятини тўхтатди.11. Ўзбекистонда шундай жамғарма фаолияти учун шарт-шароитлар борми? Ташаббус гуруҳи Ўзбекистон ҳукуматини мамлакатдаги коррупцион тизим маблағларидан ташкил топган ана шундай жамғарма фаолияти учун тегишли шарт-шароитлар яратишга чақиради. Бу эса пулларни Ўзбекистон ҳукуматини четлаб ўтган ҳолда коррупциядан жабрланганлар эҳтиёжи учун йўналтириш имконини беради. Аммо мавжуд маълумотларга кўра, ҳозирча Ўзбекистон ҳукумати мамлакатда ана шундай жамғарма ташкил этишга рози бўлмаяпти. Ҳукумат тилга олинган активларни фақат ўзининг назоратига қайтариш ва улардан ўз хоҳишича фойдаланиш ҳуқуқи берилишини талаб қиляпти. Агар ҳукумат юқорида тилга олингани каби хайрия жамғармаси ташкил этиш ва унинг мамлакатда жойлаштирилишига рози бўлганида ҳеч бўлмаса Бот жамғармаси ташкил этилган вақтда Қозоғистонда мавжуд бўлгани каби зарурий шарт-шароитлар яратилган бўлиши керак эди. Қандай шарт-шароитлар ҳақида сўз бормоқда? Биринчидан, мустақил ноҳукумат ташкилотлар фаолият кўрсатиши учун шароитлар мавжудлиги. Бу ташкилотлар орқали аҳолига хайрия ёрдами кўрсатилган бўларди. Ўзбекистонда мустақил ННТларнинг аксарияти 2004-2007 йиллар оралиғида йўқ қилинди. Ҳокимият вакиллари мустақил ННТлар ташкил этилиши, рўйхатга олиниши ва фаолият кўрсатиши учун деярли ўтиб бўлмас маъмурий ва сиёсий тўсиқлар яратди. Иккинчидан, суиистеъмолликларга йўқ қўймаслик учун жамғарма фаолияти ва унинг маблағлари сарфланиши устидан мустақил мониторинг олиб бориш лозим бўлади. Бундай мониторинг, жумладан, фаоллар, ноҳукумат ташкилотлар ва эркин матбуот кучи билан амалга оширилиши керак. Ҳозирги вақтда мамлакатда бундай мустақил мониторинг ўтказиш учун шарт-шароитлар йўқ. Масалан, мажбурий меҳнат бўйича мустақил мониторинг ўтказишга уринаётган фаоллар ҳокимият томонидан қатағонларга дучор қилинмоқда. Учинчидан, валюта курслари ўртасидаги жуда катта фарқ боис, ҳукумат жамғармани ўз маблағларини паст расмий курсда сўмга конвертация қилишга албатта мажбурлайди. Бунинг оқибатида бозор ва расмий курслар ўртасидаги фарқ туфайли жамғарма ўз ҳақиқий қийматининг 400 миллион долларгача бўлган қисмини бой беради.12. Бундай жамғарма ишга тушиши учун Ўзбекистон ҳукумати нима қилиши керак? Аввало, жамғарма ишини назорат қилиш ва маблағларни тақсимлашга аралашиш фикридан қайтиши лозим. Ҳукумат жамғарма кенгашининг ҳамма муассислари, яъни пуллар музлатилган мамлакатлар, шунингдек, АҚШ ва Нидерландия вакилларидан иборат аъзолари билан тенг равишда унинг ишида иштирок этиши мумкин. Мустақил фуқаролик жамияти вакиллари ҳам мазкур кенгашдан жой олиши керак. Бундан ташқари, ҳукумат юқоридаги саволга жавобда тилга олинган шарт-шароитларни яратиши: уюшмалар ва мутбуот эркинлигини таъминлаши, фуқаролик жамияти вакилларига нисбатан қатағонларни тўхтатиши, шунингдек, валюталарнинг эркин конвертациясини йўлга қўйиши зарур.13. Нега пулларни ишочли бошқарув остида музлатиш ҳақида гап бормоқда? Хайрия жамғармасини ташкил этиш долзарб масала бўлиб турибди ва кун тартибидан тушгани йўқ. Аммо унинг фаолияти учун зарур шарт-шароитлар яратилгунга қадар бу маблағлар тилга олинган иштирокчи мамлакатлар (Швейцария, Швеция, Бельгия, Ирландия, Люксембург, АҚШ ва Нидерландия) назорати остида халқаро ташкилотлардан бирининг шаъфелигида ишончли бошқарувда музлатилиши керак. Ўзбекистон ҳукумати хайрия жамғармаси фаолияти учун шарт-шароитлар яратгандан кейин бу маблағлардан фойдаланиш мумкин бўлади. 14. Ўзбекистоннинг телекоммуникация секторидаги коррупция иши бўйича ҳақиқат қарор топиши учун фуқаролик жамияти фаоллари, яхшилик томон ўзгаришларни хоҳловчи барча инсонлар нима қила олиши мумкин? Биринчи навбатда, жим турмаслик керак. Овозингизни Ўзбекистон ҳукумати ҳам, қарийб бир миллиард АҚШ доллари миқдоридаги активлар тақдирини белгилаб берадиган мамлакатлар ҳукуматлари ҳам эшитиши учун ҳаракат қилиш зарур. Биз Швейцария, Швеция, Бельгия, Ирландия, Люксембург, АҚШ ва Нидерландия ҳукуматларини қайд этилган маблағни Ўзбекистон ҳукуматига қайтармай, уни хайрия дастурлари орқали коррупциядан жабр чекканлар эҳтиёжлари, шунингдек, коррупциянинг олдини олиш механизмларини яратиш учун ажратишга даъват этадиган петицияга қўшилишга чақирамиз.Видео: https://youtu.be/mAWx40N3OTQ


ЎзА - Миллий терма жамоамиз Фаластинга қарши оқ либосда майдонга тушади\nМиллий терма жамоамиз Фаластинга қарши оқ либосда майдонга тушади\nМазкур ўйинни хитойлик ҳакамлар гуруҳи бошқариб боради.\nЭртага Ўзбекистон миллий терма жамоаси катта манзил сари илк қадамини ташлайди. Эктор Купер устозлигидаги футболчиларимиз Жаҳон чемпионати-2022 иккинчи саралаш босқичини сафарда, Фаластин миллий терма жамоасига қарши ўйин билан бошлайди.\n“D” гуруҳининг 1-тур учрашувлари доирасидаги мазкур баҳсда терма жамоамиз аъзолари оқ рангдаги либосда ҳаракат қилади. Бош жамоамиз дарвозабони эса яшил рангдаги кийимда майдонга тушади. Рақибларимиз – Фаластин терма жамоаси эса қизил рангдаги формада тўп тепади.\nУшбу ўйинни бошқариш хитойлик ҳакамлар гуруҳига топширилган. Бош ҳакам – Фу Минг, қанотларда – Ҳуо Веиминг ҳамда Ванг Децин. Захира ҳаками вазифасини иорданиялик Арафа Муҳаммад бажаради. Учрашув назоратчи ҳаками ҳиндистонлик Баскар Пурушотаман, комиссар эса мальдивлик Шаҳир Аҳмед.\nХабарингиз бор, мазкур учрашув Ал-Рам шаҳридаги Фаластин терма жамоасининг уй ўйинларини ўтказадиган “Фаисал Ал-Ҳуссеини” стадионида ташкил этилади. Ўйин Ўзбекистон вақти билан соат 19:00да бошланади.


БЕЗГАК ХАВФИДАН САҚЛАНИНГ » Кармана овози\nКармана овози » ТИББИЁТ » БЕЗГАК ХАВФИДАН САҚЛАНИНГ\nБЕЗГАК ХАВФИДАН САҚЛАНИНГ\nБулим: ТИББИЁТ 18-09-2018, 11:36\nЖаҳон Соғлиқни Сақлаш Ташкилотининг маълумотларига кўра ҳар йили дунё бўйича 200 миллиондан ортиқ одам безгакка чалиниб, 800 минг нафардан ортиқ киши ҳаётдан кўз юммоқда. Эндиликда безгак дунёнинг 100 дан ортиқ давлатлари аҳолисининг соғлигига хавф солиб турибди.\nБезгак ўткир юқумли паразитар касалликдир. Соғлом одамга касаллик безгак билан касалланган чивин чақиши туфайли юқади. Паразитлар чивин танасида кўпаяди. Ҳомиладор онадан болага йўлдош орқали, безгак билан оғриётган одамнинг қонини соғлом одамга қуйиш орқали ҳам юқади.\nБезгак паразитини ташувчи чивинлар иссиқ иқлимли ўлкаларда — кўл, ҳовуз, қамишзорлар, зовурлар, сув омборлари, шоли экиладиган майдонларда кўпаяди.\nКасаллик уч даврда кузатилади. Эт увишиб қалтираши биринчи давр ҳисобланади. Бунда бемор совқотади, боши қаттиқ оғрийди. Бу жараён 0,5 соат давом этади.\nИккинчиси — иситма чиқиш даври. Беморнинг тана ҳарорати 38-41 даражага кўтарилиб, бу ҳолат 3-6 соатгача чўзилади.\nУчинчи босқич терлаш жараёнидир. Бемор қаттиқ терлаб, иситмаси тушади, аҳволи енгиллашади.\nБезгак хуружи касаллик турига қараб, икки-уч кунда такрорланиб туради.\nУнинг олдини олишда безгак чивинлари уруғ қўймаслиги учун сув тўпланган кўлмаклар, ботқоқликларни қуритиш муҳим аҳамият касб этади.\nАҳоли яшаш жойларига яқин кўл, зовурлар ҳашаротларга қарши воситалар билан зарарсизлантирилиши мақсадга мувофиқдир.\nБарчани, айниқса, болалар ва ҳомиладор аёлларни чивинлар кўпаядиган палла — қуёш ботиши ва чиқиши оралиғида чивинлар чақишидан ҳимоя қилиш зарур.\nЯшаш хоналарининг деразалари ва эшикларига тўр парда ёки катаклари 2 миллиметрдан кам бўлган синтетик тўр тутиш шарт.\nЧивинларни ҳашаротларга қарши махсус аэрозоллар ёрдамида ҳам йўқотиш мумкин. Бунда кўрсатмаларга қатъий амал қилиш керак.\nАгар безгак аломатлари пайдо бўлса зудлик билан шифокорга мурожаат этинг.\nБезгак тарқалган ўчоқларда бўлган бўлсангиз, бу ҳақда шифокорни огоҳлантиринг.\nМамлакатимизда безгак учрамаётган бўлсада, аҳоли миграцияси ошганлиги, чет давлатларга ўқиш, иш масаласида бориб ишловчилар сонининг ортганлиги ҳам бу касалликнинг четдан кириб келишига сабаб бўлиши мумкин.\nТуманимизда аҳолининг безгак касаллиги тўғрисидаги тиббий билимларини ошириш, унинг олдини олиш бўйича тарғибот ишлари олиб борилмоқда ва уларга тарқатма материаллар тарқатилмоқда.\nюқумли касалликлар бўлими мудири.\nХАЛҚАРО ҲАМКОРЛИК МУҲОКАМАСИ\nНавоий шаҳридаги "Камилла" меҳмонхонасида ОИВ, сил ва безгак инфекцияси тарқалишига қарши кураш соҳасида халқаро ва хорижий ташкилотлар билан ҳамкорлик қилиш, ...\nХАВФЛИ ХАСТАЛИКДАН САҚЛАНИНГ!\nҚрим-Конго касаллиги вирус қўзғатадиган, табиий шароитда қон сўрувчи ҳашаротлар орқали юқадиган ўта хавфли ва юқумли дарддир. Табиатда каналарнинг 200 дан ортиқ...\nВирусли гепатитлар жигарнинг юқумли касалликлари туркумига кириб, халқ тилида сарғайма дейилишини ҳамма яхши билади....\nБезгак — қонда бир ҳужайрали безгак паразитларининг кўпайиши натижасида келиб чиқадиган юқумли касалликдир....


Ўзбекистон ветеринария қўмитаси ва JizzaxOrganic фермерларга қорамолларнинг наслдорлигини яхшилашга ёрдам беради » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Ўзбекистон ветеринария қўмитаси ва JizzaxOrganic фермерларга қорамолларнинг наслдорлигини яхшилашга ёрдам беради\n2020 йил 5 ноябр куни томонлар ўзаро англашув Меморандумини имзоладилар. Ҳамкорликдаги ҳаракатлар наслдор қорамолларни импорт қилишга, фермер хўжаликларига субсидиялар беришга, ҳайвонлар генофондини яхшилаш ишларига йўналтирилади.\nВетеринария давлат қўмитаси ва Jizzax Organicмиллий кластери ўртасидаги ўзаро англашув Меморандуми дирасида чорвачиликни ривожлантириш соҳасида ҳамкорлик қилиш, янги иш ўринларини яратиш, маҳаллий ва хорижий сармоядорларни жалб қилиш кўзда тутилади.\n“Президент Шавкат Мирзиёев Ўзбекистонда наслдор қорамолларни кўпайтиришга оид мавзуни кўп маротаба кўтарган, шунингдек, давлат органлари ва фермерларнинг ҳамкорлигини кучайтириш зарурлигини таъкидлаган.Jizzax Organicқишлоқ хўжалиги соҳасида йирик сармоядорлардан бири ҳисобланади. Унинг тажрибаси ва малакаси чорвачилик тармоғидаги ҳолатни яхшилашга, шу жумладан зотдор буқалар, сигирлар, қўйларнинг сонини кўпайтиришга, шу йўл орқалиреспубликада сифатли гўшт ва сут ишлаб чиқариш ҳажмининг ортишига ёрдам беради”, – деди, Ветеринария ва чорвачиликни ривожлантириш Давлат қўмитаси раиси Баҳром Норқобилов.\nМеморандумнинг имзоланиши қуйидаги йўналишлар бўйича фаол ишлар бошланишига имкон яратади:\nфермерларга устама нархларсиз сотиш учун зотдор қорамолларнинг импорти;\nзотли қорамол эгаларига субсидия бериш (ҳар бир қорамол учун субсидия миқдори 1 дан 2 млн сўмгача);\nJizzax Organicдаги хорижлик экспертларнинг маҳаллий фермерлар ва чорвачилик хўжаликлари ходимлари билан маслаҳатлашувлари;\nбелгиланган ветеринар дори-дармонлардан тортиб, охирги авлод вакциналаригача бўлган рўйхатларни янгилаш;\nселекция ишлари (эмбрионал ва уруғдонларни уруғлантириш).\nJizzaxOrganic миллий кластери Европа, АҚШ, Россия ва Хитойдаги зотдор қорамол, ветеринар дори-дармонлар, қишлоқ хўжалиги техникаси таъминотчилари билан алоқаларни йўлга қўйди. Биз катта миқдорларда харид қилишимиз сабабли хорижий ҳамкорлар томонидан сезиларли даражада чегирмалар берилишига эришяпмиз. Бошланғич нархларнинг пастлиги ва давлат томонидан бериладиган субсидиялар нафақат йирик фермер хўжаликларига, балки фермерларга ҳам наслдор қорамолларга эга бўлиш имконини беради. Шунингдек, биз хориждаги Ангус ва Герефорд буқанасли билан маҳаллий қорамолларни уруғлантириш бўйича тажрибалар ўтказишга тайёрланаяпмиз. Агар ижобий натижалар олинса, унда биз қисқа муддат ичида генофондни яхшилашга эришамиз” – деди, Jizzax Organic директори Ҳикматилла Каримов.\nЯқин кунларда Jizzax Organic миллий қишлоқ хўжалиги кластери келажакда семиртириш ва мармар мол гўшти олиш учун, кейинчалик бузоқларни бозор нархларида сотиб олиш шарти билан, фермерларга ғунажинларни сотиш дастурини бошлайди.


Осиё Кубоги. Австралияга дуч келмаслик учун Японияга мағлуб бўлмаслик керак\nАвтор: Комрон Чегабоев\nЎзбекистон терма жамоасиАвстралия терма жамоасиЯпония терма жамоаси\nОсиё Кубогининг «F» гуруҳи иштирокчиси Ўзбекистон термаси якшанба куни Туркманистонни мағлуб этиб, муддатидан олдин плей-офф раундига йўлланма олди. Табиий равишда жамоанинг кейинги босқичдаги рақиби ким бўлиши масаласида саволлар туғилмоқда.\nАввало, шунга аниқлик киритиб ўтиш керакки, Ўзбекистон гуруҳ ғолиблигини қўлга киритиши учун охирги турда Япония билан дуранг ўйнаши кифоя. Регламентга кўра, очколар тенг келган ҳолатда аввало ўзаро ўйинлар нисбатига қаралади; агар очкоси тенг жамоалар сони иккита бўлса ва ўзаро тўқнашувда дуранг кузатилса, у ҳолда гуруҳ босқичидаги барча ўйинларда қайд этилган тўплар нисбатига аҳамият қаратилади.\nШу жиҳатдан ҳам 2-турда Туркманистон тўртта тўп фарқи билан мағлуб этилгани айни муддао бўлди. Япония туркманлар билан илк турда учрашиб, 3:2 ҳисобида ғалаба қозонди; Уммон билан ҳам минимал 1:0 ҳисоби қайд этилди. Демак, 3-тур олдидан Ўзбекистон +5 (6-1), Япония эса +2 (4-2) тўплар нисбатига эга.\nЎзбекистон гуруҳда биринчи ўринни эгаллаши шуниси билан аҳамиятлики, «F» тўртлигининг иккинчи ўриндаги вакили нимчорак финалда «B» квартетида иккинчи бўлган терма жамоа билан тўқнаш келади. «B» гуруҳида Австралия ўзаро ўйиндаги мағлубият сабабли биринчи ўринни Иорданияга бой бериб бўлган. Кейинги поғона банд этилиши учун эртага Сурия билан камида дуранг қайд этилса бас. Сурия дастлабки икки ўйинда ҳам гол ура олмаганини эътиборга олсак, бу вазифа «кенгурулар» учун қийинчилик туғдирмаслигини тахмин қилиш мумкин.\nДемак, Эктор Купер пайшанба куни Японияни мағлуб этиши ёки дурангга эриша олиши керак. Акс ҳолда, японлардан қабул қилинган мағлубиятдан тўрт кун ўтиб, Австралияга қарши майдонга чиқишга тўғри келади. Тескари вариантда эса Япония–Австралия жуфтлиги юзага келади ва чемпионликка даъвогар икки жамоадан бири нимчорак финалдаёқ турнир билан хайрлашади.\nЎзбекистон гуруҳ ғолиблигини қўлга кирита олган тақдирда, шу куни Япония билан ўйин якунига етганидан сўнг бошланадиган Саудия Арабистони –Қатар учрашувида енгилган жамоани плей-оффда кутиб олади. Икки араб жамоаси дуранг ўйнаса, тўплар нисбатига кўра Саудия Ўзбекистон қаршисидан чиқади.\nСаудия Арабистонини ҳам, Қатарни ҳам охирги иккита Осиё Кубогида мағлуб этганмиз. Араблар тўсиғидан сўнг чорак финалда катта эҳтимол билан Иордания билан ўйнашга тўғри келади. Сенсациялар кузатилмаган тақдирда ярим финалда Эрон терма жамоасига дуч келишимиз мумкин.


Москва биржаси ўзбек сўмини савдога киритиши мумкин\nКасалланганлар сони 525 531 279\nСоғайганлар сони 495 267 355\nВафот этганлар 6 296 918\nМосква биржаси савдо майдончасидаги валюталар тўпламини кенгайтиришни режалаштирмоқда, деб хабар берди РБК ўз манбаларига таяниб.\nХабар қилинишича, савдоларга Ўзбекистон сўми, БАА дирҳами ва Арманистон драми киритилиши мумкин.\nНашр манбасининг сўзларига кўра, валюталар рўйхатининг кенгайтирилиши биржадаги савдо айланмаси тушиб кетиши фонидаги мантиқий қадам ҳисобланади.\nҲисоб-китоб қилинишича, 2022 йил апрелида кунлик доллар-рубл савдоси ҳажми ўртача 81,5 млрд рублни ташкил этган – 2021 йилда бу кўрсаткич 242,9 млрд рублга тенг бўлган.\nРБК манбаларининг билдиришича, Россия бизнеси санкциялар фонида БАА билан кўпроқ қизиқа бошлади, Ғарб биржаларида Россия компаниялари акциялари савдоси тўхтатилганидан кейин эса Абу-Даби ва Ҳонгконг биржаларига ўтиш имкониятини кўриб чиқа бошлади.\nҲозирда Москва биржасида 10та хорижий валюта савдоси йўлга қўйилган: АҚШ доллари, евро, Хитой юани, Британия фунти, япон иенаси, Швейцария франки, турк лираси, Ҳонгконг доллари, Беларус рубли ва қозоқ тенгеси.\nКиритилди: 17:48 14.05.2022. Ўқилди: 2975 марта. Фикрлар сони: 8 та.


Аҳолини ижтимоий муҳофаза қилишни янада кучайтириш, айниқса, жисмоний имконияти чекланган шахсларга зарур шароитлар яратиб бериш долзарб аҳамият касб этади.\nЎзбекистон Халқ демократик партияси Сайловолди дастурида ҳам бу борада қатор вазифалар белгиланган. Хусусан, хотин-қизларни ўйлантираётган муаммолар ечимига кўмаклашиш, улар учун барқарор иш ўринлари яратиш масалаларига алоҳида эътибор қаратилган.\nМазкур вазифалар ижросини таъминлаш мақсадида Ўзбекистон ХДП Марказий Кенгаши Хотин-қизларнинг ижтимоий-сиёсий фаоллигини ошириш сектори томонидан «Ҳар бир инсонга меҳр-мурувват кўрсатиш – бурчимиз!» деб номланган янги лойиҳа ишлаб чиқилди.\nЛойиҳадан кўзланган мақсад, уни амалга ошириш доирасида ўтказиладиган тадбирлар ва кутилаётган натижалар хусусида партия фаолларининг фикрлари билан қизиқдик.\n— Биринчи навбатда, ногирон аёллар ҳолидан хабар олиш, уларни ўйлантираётган муаммоларни ҳал этишга кўмаклашиш масалаларига эътибор қаратамиз.\nИмконияти чекланган хотин-қизларнинг ўз ҳуқуқ ва эркинликларини рўёбга чиқариши учун қулай шароитлар яратилиши муҳим аҳамиятга эга. Бу уларга ижтимоий-иқтисодий ва сиёсий ҳаётда фаол қатнашиш имконини беради.\nЛойиҳа доирасида дастлаб ҳудудлардан ногирон аёллар тўғрисидаги маълумотлар олинади. Шу асосда ишчи гуруҳ уларнинг ҳолидан хабар олади. Очиқ мулоқотлар давомида уларни ўйлантираётган муаммолар, қизиқтираётган масалалар ўрганилади. Ишчи гуруҳ аёлларнинг яшаш шароити, давлат томонидан белгиланган имтиёзлардан қай даражада фойдаланаётгани тўғрисида батафсил маълумот тайёрлаб, партиянинг туман, шаҳар кенгашига тақдим этади.\nСанам ЖУМАМУРОТОВА, Ўзбекистон ХДП Қорақалпоғистон Республика кенгаши сектор мудири:\n— Биз янги лойиҳамизни инсон манфаати ҳамма нарсадан устун деган ғоя асосида амалга оширамиз. Аввало, шуни айтиш керакки, имконияти чекланган кишилар жамиятда муносиб ўрин топиши учун зарур шароитлар яратилмоқда. Бу борада ҳуқуқий ҳужжатлар қабул қилиниб, уларнинг ижроси бўйича амалий ишлар олиб бориляпти.\nХусусан, янги таҳрирда қабул қилинган ногиронларни ижтимоий ҳимоя қилиш тўғрисидаги қонунга асосан, ягона ҳуқуқий база яратилди. Уларга турли соҳаларда қатор имтиёзлар белгилаб берилди. Бу имтиёзлардан самарали фойдаланиш долзарб аҳамият касб этади.\nШунинг учун лойиҳа доирасида қонунлар ижроси қай даражада бажарилаётгани ўрганилади. Шунингдек, ногиронлар ижтимоий ҳимояси, уларни қўллаб-қувватлаш борасида олиб борилаётган ишлар, улар учун қонунларда белгиланган имтиёзлар тўғрисида тушунчалар берилади.\nЖамила ШУКУРАЛИЕВА, Ўзбекистон ХДП Жиззах вилоят кенгаши сектор мудири:\n— Жисмоний имконияти чекланган бўлишига қарамасдан, бирор бир меҳнат тури билан шуғулланаётган, ўз мустақил ишини бошлаш истагида юрган хотин-қизлар оз эмас. Аммо уларнинг ҳаммаси ҳам фаолиятини дадил бошлай олмайди. Ҳуқуқий маслаҳатга, қўллаб-қувватлашга эҳтиёж сезади. Лойиҳа доирасида ўтказиладиган тадбирлар орқали бу борада хотин-қизларга яқин кўмакчи бўлишни ният қилганмиз.\nДепутатлар, ҳамкор ташкилотлар ёрдамида муаммоларга ечим топилади. Оилавий тадбиркорлик билан шуғулланиш имконияти бор аёлларга кредит олишида, қўлида ҳунари бор опа-сингилларимизни касаначилик асосида ишга жойлаштиришда ва бошқа зарур эҳтиёжларини таъминлашда амалий ёрдам берилади.\nЛойиҳа доирасидаги тадбирлар давомида аниқланган муаммолар умумлаштирилиб, жойлардаги партия гуруҳларига тақдим этилади. Бу кейинчалик ижтимоий ҳимоя билан боғлиқ масалаларни доимий комиссия ёки сессиялар муҳокамасига олиб чиқишга асос бўлади.


Ўзбекистонда Исломий молия ва банкчиликка бўлган қизиқиш ортиб бормоқда — Review.uz\nЎзбекистонда Исломий молия ва банкчиликка бўлган қизиқиш ортиб бормоқда\nЙиллик 15-20% ўсиш суръатига эга Исломий банк дунё бўйлаб ўзининг уфқларини кенгайтирди ва 75 дан ортиқ мамлакатда ўз муассасаларига эга.\nСўнгги йилларда Ислом молия тизими тушунчаси кўплаб мамлакатлар молиячиларининг сўз бойлигидан мустаҳкам ўрин олди. Дарҳақиқат, турли мамлакатларда, ҳаттоки аксарият аҳолиси ислом динига мансуб бўлмаган давлатларда ҳам, жумладан АҚШ ва Буюк Британияда, ушбу молиявий институт анъанавий банк хизматларига муқобил молиялаш тизими сифатида барқарор ривожланмоқда. Шунинг учун ислом банкчилигини ўрганиш глобал иқтисодиётда долзарб мавзу ҳисобланади. Анъанавий банк тизимига муқобил молиялаш шакллари мавжудлигини билиш қизиқарли ва фойдалидир.\nУшбу молия тизимининг Ўзбекистонда ривожланиш истиқболлари ҳақида Ислом тараққиёт банкининг Ўзбекистондаги ваколатхонаси раҳбари Ҳусан Ҳасанов uzanalytics.com сайтига интервью берди.\nҲусан Ҳасановнинг маълум қилишича, Ўзбекистон Ислом тараққиёт банки гуруҳи таркибидаги Хусусий секторни ривожлантириш ислом корпорацияси (ХСРИК) ва Халқаро ислом савдо-молия корпорацияси (ХИСМК) билан ҳамкорлик қилади. ХСРИК шу кунгача 15 та тижорат банклари ва 2 та лизинг компанияси билан ҳамкорликни йўлга қўйган ва бугунги кунгача банкларга 285 миллион АҚШ доллари миқдорида молиялаштириш линияларини ажратган. ХИСМК томонидан маъқулланган лойиҳалар қиймати эса 82 миллион АҚШ долларини ташкил этади.\nШунингдек, бугунги кунда банкнинг Алоқабанк, Asia Alliance Bank ва Туронбанк билан ҳамкорликдаги жами 30 миллион АҚШ долларлик молиялаштириш линиялари мавжуд. ХИСМК томонидан эса, Asia Alliance Bank, Капиталбанк, Ўзсаноатқурилишбанк ва Трастбанкга жами 32 миллион АҚШ долларлик молиялаштириш линиялари ва Молия вазирлиги ҳузуридаги жамғармага 50 млн. АҚШ доллари ажратилган.\nЎзбекистонда ислом банкчилигини ривожланиши тўғрисидаги саволга жаноб Ҳасанов: «Ўзбекистон аҳолисининг қарийб 90 фоизини мусулмонлар ташкил қилади ва шу фактнинг ўзи Ўзбекистонда Исломий молия ва банкчиликка бўлган қизиқишнинг қанчалик катта эканлигидан далолат беради.\nБиламизки, Исломда судхўрлик, яъни пулни фоизга бериш орқали фойда олиш тақиқланган, анъанавий банк тизими эса фоизларга таянади. Диний эътиқодларга таянган, фоиз, кредит ва шу каби банк хизматларидан фойдаланишни истамаган аҳоли қатлами учун Исломий молиялаштириш тамойилларига асосланган банк хизматлари таклиф этилса, бу Ўзбекистон иқтисодиётининг ўсиши ва ички инвестиция ҳажмининг ортишига катта туртки бўлади, деб бемалол айта оламиз. Бу тизимни жорий қилиниши Ўзбекистонда жамғарма ва фойдаланилмаётган пул маблағларини банк тизимига жалб қилиш, хуфёна иқтисодиёт салмоғини камайтириш ва тадбиркорликни ривожлантиришга асос бўлиб хизмат қилади», - дея жавоб берди.\nМаълумот учун: Ислом тараққиёт банки (ИТБ) 1973 йил 18 декабрда Ислом Конференцияси Ташкилотига (ИКТ) аъзо мамлакатлар молия вазирлари йиғилишида ташкил этилган ва ўз фаолиятини 1975 йил октябрь ойида бошлаган.\nИТБнинг бош офиси Саудия Арабистонининг Жидда шаҳрида жойлашган. Шу билан бирга, банкнинг Работ (Марокаш), Куала-Лумпур (Малайзия), Олма ота (Қозоғистон), Дакар (Сенегал), Парамарибо (Суринам), Бандунг (Индонезия), Дакка (Бангладеш), Анқара (Туркия), Кампала (Уганда), Қоҳира (Миср), Абужа (Нигерия) каби шаҳарларда 13 та ваколатхона ва 11 та минтақавий маркази мавжуд.\nИслом Конференцияси Ташкилотига (ИКТ) аъзо барча давлатлар ИТБга аъзо бўлиш ҳуқуқига эгадирлар. Ҳозирги вақтда Банк ўзига 57 аъзо давлатларни бирлаштиради. Тўланган акциялар ҳажми бўйича банкнинг асосий акциядорлари Саудия Арабистони, Кувайт, Ливия, Туркия, Бирлашган Араб Амирликлари, Эрон, Миср ва Қатар ҳисобланади.\nИТБнинг низом жамғармаси 100 миллиард ислом динори бўлиб, 10 миллион акцияга бўлинади. Ҳар бир акциянинг номинал қиймати 10 000 ислом динорини ташкил қилади.\nҲар бир аъзо давлат Банк бошқарув Кенгашига ўзининг бошқарувчиси ва бошқарувчи ўринбосарини киритган. Бошқарув Кенгаши йилига бир марта банкнинг ўтаётган йил фаолиятини кўриб чиқиш ва келгуси сиёсатини белгилаш ҳақида қарор қабул қилиш учун йиғилади.\nБанк аъзо мамлакатларда давлат ва хусусий сектор лойиҳаларини молиялаштириш билан шуғулланади. У иқтисодий ва ижтимоий инфратузилма лойиҳаларига сармоя киритади, аъзо мамлакатларга техник ёрдам кўрсатади ва халқаро савдони ривожлантиришга кўмаклашади.\nҲозирги кунда ИТБ Ислом тараққиёт банки, Тадқиқотлар ва тренинглар Ислом институти, Инвестициялар ва экспорт кредитларини суғурталаш Ислом корпорацияси, Хусусий секторни ривожлантириш Ислом корпорацияси ва Савдони молиялаштириш халқаро Ислом корпорацияси кабилардан иборат бир қатор ташкилотлар гуруҳидан ташкил топган.\nИТБ Гуруҳининг ижтимоий ва иқтисодий ривожланишни рағбатлантириш ишларига йўналтирилган асосий фаолияти қуйидагилардан иборат: инфратузилмани ривожлантириш; институционал салоҳиятни мустаҳкамлаш; аъзо давлатлар ўртасидаги ҳамкорликни рағбатлантириш; хусусий секторни ривожлантириш ва ислом банк-молия саноатини қўллаб-қувватлаш.


Де Лигт: «Аллегри бош мураббийим эканидан хурсандман»\nЮвентусАллегриДе ЛигтFootball Italia\n«Ювентус» ҳимоячиси Маттейс Де Лигт «Football Italia» нашрига интервью бериб, бош мураббийи Массимилиано Аллегри ҳақида гапириб ўтди.\n«Менинг фикримча, у юқори тажрибага эга ажойиб мураббий. Аллегри «Ювентус» ва «Милан» билан жуда кўп ғалабаларга эришган. У менинг бош мураббийим эканидан хурсандман.\nТактик жиҳатдан у менга катта ёрдам беряпти. Унинг назарида, ғалаба шунчаки муҳим нарса эмас, ғалаба — ўйиннинг бирдан бир натижаси. У фақат ғалабани тан олади, Массимилианодаги менталитет шунақа», - дейди нидерландиялик ҳимоячи.\nЭслатиб ўтамиз, Аллегри бошқарувидаги «Ювентус» ЕЧЛ гуруҳ босқичининг 2-турида мусобақанинг амалдаги чемпиони «Челси»ни таслим этишга эришди.


Ўзбек мухолифатининг кечаги ва бугунги куни ҳақида. (ОҚИБАТ!)… – Самарқанд – Ер юзининг сайқалидир…\nҚадрли ўқувчилар, қардошлар, дўстлар! Мен Алибой Йўляхшиман (Советлар замонида мени Йўляшиев Алибой Йўляхшиевич дея аташарди.)\nЯхшиси дўстлар, мени янада дуруст танишни истангиз <samarqanduz.com> интернет саҳифасига киришингиз лозим бўлар деб ўйлайман. Чунки у ерда мен ҳақда тўла ва батафсил маълумот топа оласиз. Шу сабабдан бу ерда ўзим ҳақимда узоқ сўзлашни лозим кўрмасдан, Ўзбекистонда 20-аср сўнгида Совет давлатининг деярли бутун ҳудудида янгидан кўзга кўрина бошлаган мухолиф ҳаракатлар, яъни ҳукуматнинг расмий сиёсий йўлига мухолиф ҳаракатлар, жумладан Ўзбекистондаги шундай ҳаракатнинг фаолияти, улардаги ютуқ ва камчиликлар ҳақида бир-икки оғиз сўз ва фикрларимни сиз азиз мухлислар, Ўзбекистон халқи диққатига ҳавола қилсам дуруст бўлар, балки менинг маълум бир савиядаги граждан шаклига келишимда меҳнати синган ўқитувчи-тарбиячиларим, математика соҳасида фан номзоди даражасига кўтарилишимда бебаҳо меҳнати синган ҳурматли муҳтарам устозларим ва барча-барча танишларим, дўстларим, ҳатто рақибларим олдида ҳам хисоботим бўлар деб ўйладим.\nБундан ташқари буни мен Ватаним олдидаги, бурчимнинг муҳим бир қисми ҳисобладим ва ҳисоблайман. Бундай изоҳни, ҳисоботни тарих- жонажон Ватаним Ўзбекистон тарихи учун ҳам лозимдир, деб биламан албатта.\nМенимча, азиз ўқувчи, кўпчилингиз мени Ўзбекстон ҳукуматига, унинг сиёсий усулига мухолиф фикрдаги бир киши сифатида танийсиз. Ҳа, ҳақиқатдан, мен СССР, жумладан Ўзбекистонда расмий ҳукумат фикрига(тўғриси сиёсати, сиёсий қарашларига) фарқли қараш(фикр) ларнинг очиқ(ошкора) айтила ва ёзила бошлаган илк давр(кун)лардан бошлаб расмий ҳукумат(тўғриси ҳукуматнинг сиёсати, сиёсий йўли)га мухолифлар тарафида бўлдим. Бундай ошкораликнинг, кишиларнинг бундай ошкора ўз фикрларини айта олиши бошланишининг аниқ тарихи эсланадиган бўлса, у ўтган асрнинг 80-йиллари эди дейилиши мумкин. Бизда Ўзбекистонда масалан, бу ошкоралик 1989 йилдан бошлаб очиққа чиқди десак ҳам бўлар. Бу тарихга қадар ҳам ҳукуматнинг расмий фикри, сиёсатига мухолиф ва ҳатто қарши фикрлар ҳам мавжуд эди, албатта. Аммо улар ҳақида очиқ сўзлаш, айниқса омма орасида очиқ сўлаш, оммавий матбуотда ёзиш мумкин эмасди. Чунки ундай сўз айтган, ёзган киши, ўша замоннинг қонунларига асосан жавобгарликка тортиларди.\nХуллас, бир замонлар дунё мамлакатлари сиёсий харитасини СССР( ёки бошқача Совет мамлакати) аталмиш қизил парча ҳам безаб турарди. Хариталарда совет мамлакати қизил буёқларда кўрсатиларди. Чунки советлар бошқача “қизил”лар деб ҳам аталарди.У мамлакатнинг давлат бошқаруви коммунистик якка ҳокимлик (диктатура)дан иборат эди. Бу СССР дейиладиган атама, Чор Россияси( Россия империяси)да давлат тўнтариши оқибатида ҳукуматни қўлга олган коммунист исёнкор (аниқроғи безори)лар тўдаси тарафидан 1924 йилда қўлланишга киритилган бир янги атама эди, Россия империясини ўша исёнкорлар бошқа исм билан, яъни СССР деб атай бошлаганларди. Бизнинг жонажон ватанимиз Ўзбекистон эса, ўша коммунистик мамлакат (тўғрироғи коммунистик империя)нинг бир қисми, унинг мустамлакаси бўлиб қолаверганди.\nЎша Совет мамлакати дея аталадиган ўлка 15-та иттифоқдош республикалардан тузилган дейиларди. Бу “Иттифоқ”нинг давлат тузими коммунистик диктатура эди. Шукрки, бу коммунистик диктатура режимида бошқарилаётган тузимнинг умри узоқ бўлмади. Тарих, 20-асрнинг сўнгги йилларига етишган бир замонда, Чор Россияси ҳудудида сунъий ўрнатилган Рус коммунистик империяси режими-совет режими тарихан хато усуллар билан майдонга чиққан бўлиб, ўта адолатсиз, золим диктатурадан иборат бўлганлиги сабабли узоқ яшамади, яшай олмасди, ҳақиқатан яшай ҳам олмади. Натижада, 1991 йилга келиб СССР аталмиш сохта иттифоқ тарқаб(парчаланиб) кетди. Унинг ўрнида дунёда биринчи марта 15-та янги давлат пайдо бўлди. Аллоҳга ҳамдлар бўлсинки, уларнинг бири бизнинг жонажон ватанимиз, Буюк Туркистоннинг, у замонлар ЎзССР деб атадиган бир қисми Мустақил Ўзбекистон Республикаси деб аталадиган бўлди.\nБиз эса, ЎзССР аҳолисининг бирмунча зиёлилар аталадиган қисми БИРЛИК халқ ҳаракати номи билан дунёда янги Мустақил Ўзбекистон Республикаси ҳукуматининг давлат бошқариш усулига, унинг сиёсий йўлига мухолифлар бўлиб, янги тарихга, Мустақил Ўзбекистон Республикаси тарихига кирдик.\nБу ҳалот – БИРЛИК хАЛҚ ҲАРАКАТИ-нинг Ўзбекистон Республикаси мутақиллиги учун самарали курашган бирдан бир, ягона ташкилот шаклида Мустақил Ўзбекистон Республикаси тарихига кирганлиги ҳалоти, бугунлар Ўзбекистонда қандай ва қанақа шаклда талқин қилинаётганлиги дан қатъи назар Мутлақ Ҳақиқатдир. Ўзбекистон “Бирлик” халқ ҳаракати, Мустақил Ўзбекистон Республикасининг дунёга келиши тарихида, у мустақилликнинг реалликка айланиш курашида энг илғор бир қисм-гуруҳ бўлганлиги мутлақ ҳақиқатдир. У тариҳда айнан шундай ном билан ёзилиб қолади.\nМен эса, ана ўшандай шарафли бир ҳаракатда баҳоли қудрат қатнашганимдан фахрланаман. Аммо шу билан бир қаторда Ватанимиз мустақиллиги учун шарафли курашда ташкилотнинг, шунингдек ташкилот раҳбарлари, унинг ҳар бир аъзосининг объектив ва суфъектив анчагина хато ва камчиликлари бўлганлиги ва шулар сабабидан унинг – Ўзбекистоннинг мустақил давлат шаклида яшаш тарихи илк кунларида ва бугунларгача ҳам муносиб даражада қатнаша олмаганлигимиз ҳақида билган ҳамда мен шахсан ўзим муҳим хато-камчиликлар деб ҳисоблаганларим ҳақида очиқ ҳақиқатларни ҳам тарихга ўз номимдан қолдиришни халқим ва ватаним олдидаги бурчим ҳисоблайман.\nҚадрли ўқувчи, менинг шахсий интернет блогимда “Бирлик”нинг ҳаракат-ташкилот сифатида таъсис этилиши, унинг бошланғич фаолияти, бир қатор қурултойлари ва ҳаракатнинг, унинг раҳбариятининг йўл қўйган ва шахсан мен ўзим ҳам ҳаракат аъзоси сифатида йўл қўйганим хато-камчиликлар ҳақида бирмунча батафсил ёзганман. Улар ҳақида балки ўқиганларингиз ҳам бордир. Ундан ташқари муҳтарам ўқувчи, менинг шахсий хулоса ва фикрларим <samarqanduz.com> саҳифасида бирмунча кенг баён этилган. Хоҳиш билдирган дўстлар мазкур саҳифага киришлари ва бевосита улар билан танишишлари мумкин.\nШундай қилиб тарих 1991 йилни кўрсатаётган бир замонда сохта, аммо кўринишдан ўта баҳайбат СССР(Совет давлати) деб аталадиган мамлакат, унинг давлат системаси тугади ва у 15-та янги давлатчаларга бўлиниб-тарқаб кетди. Айтилгани сингари, ўша 15 янги давлатнинг бири Мустақил Ўзбекистон Республикаси бўлди. Энди бу янги Мустақил Ўзбекистон Республикаси қандай шаклда ва нималар билан, қандай бойликлари, қанақа аҳолиси, қандай ҳукумат тузуми-режими, унинг сиёсий йўналиши қандай шаклда майдонга чиқаётганди ёки чиқди? Бу саволларга у замонларда жўяли, бутун таҳлиллари билан жавоб берадиган ҳеч ким ва ҳеч қандай бир гуруҳ, ташкилот – ҳаракат, жафҳа, ҳеч бир шахс, олим-сиёсатшунос, йўқ эди. Фикримча, бугун ҳам ундайлар йўқ, улар ҳали ҳам ўртага чиқмадилар ёки чиқа олмаяптилар. Бу масала ҳам келажак авлодга қоладиган кўринади. Биз эса Бирлик халқ ҳаракати кўринишида ана шундай жавобини топиш жуда ҳам жўн бўлмаган, саволларга, ҳатто муаммоларга жавоблар, жавоблар бўлганида ҳам жуда аниқ, ўта конкрет жавоблар кутаётган янги бир Ўзбекистон Республикаси ҳукуматига мухолифлар бўлиб қолган эдик. Балки бу олдимизга чиққан савол ва муаммоларга аниқ ва тўғри жавоб топадиган ташкилот, гуруҳ бизнинг халқ ҳаракатимиз бўлиши керак эдими??? Яъни биз ҳаракат сифатида юқоридаги саволларга жавоб ва муаммоларга ечим топадиган кадрларга эга бўлишимиз лозим бўлган бир муассаса бўлишимиз керак эдими?\nХуллас, СССР тарқаб кетиши муносабати билан биз(ҳаракатимиз)нинг, ўзбек халқининг ихтиёрига аслида мутлақо яп-янги Ўзбекистон, аммо яп-ёланғоч, фақат пахта экиладиган кенг далаларга эга Ўзбекистон берилаётганди. Аслида ҳақиқатан барча тарафли, бутун икир-чикирлари билан яп-янги бўлмаса-да, назарий қаралганда, халқаро тартиб ва қонуниятлар жиҳатидан энди Ўзбекистон, яп-янги мамлакат-Мустақил Ўзбекистон Республикаси бўлган эди. Аммо унинг ичида, унинг мазмунида нималар бор, нималар мавжуд эди? Бу Янги Мустақил Ўзбекистон Республикаси учун ҳа, ана шулар, Республиканинг бизга берилаётганидаги вазияти, ички мазмуни масаласи жуда буюк муаммони ташкил этарди.\nАна шундай бизга берилган, бизнинг олдимизда кўндаланг бўлган янги Мустақил Ўзбекистон Ркспубликасининг мазмуни-мағзи ўша замонларда нималарни ўзида сақлаб, тутиб турган эди? Менимча(фақат менимча эмас), улар :\nБиринчидан, энг аввал бу Республикада энди, Ўзбекистоннинг Россиядан, рус мустамлакаси, ҳатто унинг бутун халқи ўз қуллигини, айниқса тўла ва батамом пахта қулларига айлантирилган вазиятдан қутулишни бир сония ҳам ўйлаб кўрмаган, ўйлашни ҳеч бир замон истамаган ва энг муҳими, мустақил яшашни, мустақил давлат, ҳукумат қанақа бўлишини хаёлидан ҳам кечирмаган, бу каби масалаларни ҳатто мутлақо тушунмайдиган, мустақил (Москванинг кўрсатмаси бўлмасдан бирорта ҳожатхона қурилиши ҳақида ҳам қарор ололмайдиган) ЎзССР, унинг коммунистик маҳаллий ҳукумати, бу ҳукуматнинг қип-қизил коммунист раҳбарлари бор эди.\nИккинчидан, бу Республкада энди, умуман мустақиликни, мустақил Ўзбекистон давлати бўлиши мумкинлигини тушида ҳам кўрмаган Ўзбекистон мавжуд аҳолисининг энг камида 40-50%, мустақилликни, яъни Ўзбекистоннинг Россиядан айри яшашини ҳеч ҳам истамаган ўзбекистон маҳаллий-миллий(ўзбек, қирғиз-қозоқ, тожик, туркман, озорбойжон каби) ва унинг камида 20%, балки ундан ҳам кўпроғини ташкил қилган маҳаллий бўлмаган (рус, армани, гурузин, украин, белорус каби ирқ вакиллари) нуфусдан ташкил этилган Республиканинг аҳолиси бор эди.\nУчинчидан, бизлар, яъни Бирлик номини тошиган ҳаракат, унинг аъзолари ҳам Янги Ўзбекистоннинг мазмунини ташкил этадиган унсурлар қаторига кирар эдик. Бу унсурлар-бизнинг орамизда мустақиллик, озодлик, озод Ўзбекистон каби тушунчаларни, Ўзбекистоннинг мустамлака мамлакатлигини бирмунча дурустроқ тасаввур қила оладиган кишилар ҳам йўқ эмасди, ҳар ҳолда. Аммо аччиқ афсуслар билан тан олишим лозимки, бизнинг аъзоларимиз орасида ҳам миқдори умумий аъзоларимиз нисбатида оз бўлмаган бир миқдор кишиларимиз мустамлакачиликни, бизнинг-ўзбекларнинг қуллигини, мустақилликни, мустақил Ўзбекистон давлати каби тушунчаларни дурустроқ ҳазм қила олмасдилар, ҳақиқатида ҳам ҳазм қила олмадилар. Ундай тушунчаларнинг моҳиятини англай ололмадилар. Булар ҳам аҳолининг қолган 40-50% сингари Россиядан айри яшашни ҳеч ҳам истамасдилар. Ўша замонлар биз Бирлик аъзолари ўлароқ, фақат бир масалада – ўзбек тилининг давлат тили бўлиши масаласида бир фикрда якдил эдик десам ҳақиқат бўлар, деб ўйлайман.\nТўртинчидан, ўша коммунистик рус империясидан бизга юлиб берилган Республиканинг иқтисодий аҳволини фақатгина хароб эди, деб таърифлаш етарли бўлмас деган андишадаман. Ҳақиқатан ўлкада иқтисодий аҳвол баттарнинг батари, харобнинг хароби ҳолида эди. Унинг устига СССР тарқатиб юборилар экан Республикага мутлақо ҳеч вақо берилмади, Республика ҳақи эл қатори бўлишини талаб қиладиган ва уни ундириб оладиган маҳаллий ҳукумат ёки бир миллий, ижтимоий ташкилот каби муассаса, қисқаси ҳеч кимса йўқ эди. Ваҳоланки, Республиканинг мустақил яшашини давом қилдиришида бу фактор, иқтисод фактори ўта муҳим масала, ҳатто масалаларнинг асосийси эди. Ҳали бугунгача ўзбекистонликларнинг дунё бўйлаб нон излаб юришлари, дунёда бузуқилар бозорлари ўзбекистониликлар билан тўлдиралаётганлигининг асосий сабабларидан бири рус ипериалистларнинг Ўзбекистонимизни бизга ана ўшандай харобдан баттар ҳолда қолдиришларидир.\nШундай қилиб, жонажон Мустақил Ўзбекистон Республикаисини, бу янги йўлда, янги вазиятда ким -ЎзССР эски маҳаллий коммунистик ҳукумати раҳбарларими ёки ҳақиқий янгиликларни, янги хилдаги илоҳотларни бошалайдиган, мамлакатни янги мустақил Ўзбекистонни янги, бугунги дунёни яхши биладиган, етук, замон сиёсатини, иқтисодини, ижтимоий ҳаётни замон даражасида тушунадиган янги турдаги илғор кишиларми бошқариши керак эди? Ёки масалан, Бирлик халқ ҳаракатими бошқариши лозимми эди? – каби масала ўртага чиққанди.\nМустақилликнинг бошланғич йилларида, ЎзССР коммунистик ҳукумати, Россиясиз қандай яшаши ҳақида чуқур ўйга, саросимага тушиб қолган қисқа вақт-он ҳам бўлди. Аммо биз тажрибасизлигимиз оқибатида ўша қисқа ондан унумли фойдалана олмадик, у онни бой бердик. Улар эса, ЎзССР коммунистик ҳукумати ўзларини тезда ўнглаб ола билдилар. Чунки Ўзбекистонда тузум ва режимнинг кескин ўзгаришини истамаган халқаро ташкилотлар(айниқса масонлар), масонлардан ҳам аввалроқ қолдиқ Россия коммунистик империяси каби қора кучлар фурсатни бой бермасдан, ундан унумли фойдаландилар. Ана шулар ЎзССР коммунистик ҳукуматига ёрдамга чопдилар ва тезда уларга ёрдам бериш ҳаракатига тушдилар ва қоп-қора ниятли ёрдам аталмиш қўлларини(панжаларини) узатишга улгурдилар.\nОқибатда, ҳаммамиз гувоҳ бўлганиимиз каби, Мустақил Ўзбекистон Республикаси расман мустақил деб қабул қилинган бўлишига қарамасдан шаклан БМТ аъзоси Мустақил Республика, мазмунан эса Россиянинг мустамлакаси ЎзССР сифатида узоқ йиллар яшади. Ҳатто бугун ҳам, СССР йўқ бўлишидан 30 йилдан кўпроқ замон ўтганидан сўнгра ҳам Ўзбекистон Республикасида давлат режими, ундаги иқтисодий система ва ижтимоий ҳаёт ЎзССР даври-замони, тарзидан мазмунан узоқлашганини сезиш мураккаб бўлиб турибди.\nБиз, яъни Ўзбекистоннинг мустақиллиги масаласида анчагина фаол ҳаракатда бўлган “Бирлик” халқ ҳаракати бу замонда, Мустақилликнинг бошланғич йилларида қандай вазиятда қолдик ёки бўлдик? Нималар қилдик ёки қилишга уриндик? Энг муҳими ўша критик(ўта танг) замонларда қандай ишлар бажаришга, амалга оширга ҳаракат қилдик ёки уларни амалга оширдик, ошира олдик? Бу қўйилган саволларга ҳеч бир истиноларга йўл қўйилмасдан тўғри-ҳақиқий жавоб бериладиган бўлса, ўша бир тарафда СССР каби бир буюк давлатнинг қулаб-битаётганидек ташвишли, мураккаб, алғов-далғовлар бўлиб турган, бошқа тарафдан дунё ҳамжамиятига муносиб кўринишда киришини, янги тўғри бир йўналишда бошқарилишни кутаётган ҳозиргина ифодалаганимиз иқтисоди хароб Ўзбекистонимиз туришига қарамасдан ўша критик замонда биз ҳаракат ўлароқ мутлақо ҳеч нарса қилмадик, тўғриси қила олмадик. Энг ачинарлиси эса, келажагимиз учун ўшандай ўта бир нозик вазиятда, эски ва ёмон ЎзССР ўрнида яхши янги Республика тузумига ўтиш вазиятида ҳаракатимизнинг раҳбар аталмишлари (Адураҳим Пўлатов ва Муҳаммад Солиҳ(Мадамин Бекжонов)лар) Ҳаракатнинг раҳбарлигини, яъни Бирлик халқ Ҳаракати Марказий Комитетини ким эгаллаши ҳақида “буюк жанг” бошлаб юборишдилар. Бу ҳол саросимада нима қиларини билолмай, уни тушуниб ета олмай турган ЎзССР коммунистик ҳукумати раҳбарларига жуда қулай келди ва уларга жуда яхши бир туртки, мадад бўлди. Аммо шуни таъкидлашим керакки, бизнинг, Бирлик Ҳаракати шаклида Ўзбекистон Мустақиллигига эга чиқа олмаганлигимизнинг, дунёга келган Янги Республикамиз янги ҳукуматини қуриш-тузишда қатнаша олмаганлигимизнинг асосий сабаби бу, бунда эмас эди. Бу ҳол жуда хусусий, фақат бир оддий субъектив сабаб бўлиб, ҳали навбатда сўзлашим лозим бўлган объектив сабабларнинг биргина кўриниши эди, холос.\nБиз, ҳаракат сифатида Ватанимизнинг мустақиллиги учун курашганларнинг узагини ташкил этишимизга қарамасдан янги Мустақил Ўзбекистон ҳукуматига яқинлаша олмай қолишимизнинг, уни ташкил этишда қатнаша олмаганлигимизнинг, унинг келажак йўналишини белгилашда рол ололмаслигимизнинг асосий-фудаментал сабаблари эса батамом бошқа ва бошқа турдаги объектив сабаблардир.\nУларни, ўша объектив сабабларни ўзимнинг шахсий тушунчам даражасида, узоқ йиллар муҳожирлик ҳаёт тажрибам асосида санашга уринаман:\nУлар, биринчидан, ҳаракатимиз Миллий озодлик ҳаракати бўлишига, рус мустамлакасидан озод бўлишга киришган ҳаракат бўлишимизга қарамасдан, биз миллий озод Республика қандай бўлишлигини, миллий озодлик ҳаракати ўз ичига нималарни, қандай унсурларни қамраб олиши кераклигини билмасдик. Биз, ватанимизнинг миллий мустақиллигини талаб қилардик, аммо унинг қанақа бўлиши ҳақида яхши, кескин ихчам таърифу тавсифимиз, тасаввуримиз йўқ эди. Биз, дунёда бўлиб ўтган ва давом этиб турган миллий мустақиллик курашлари, уларнинг ташкилотчиларининг тарихини ҳам деярли билмасдик. Улар ҳақида ўқимаган ва ўрганмагандик, ҳатто уларни ўрганишни хаёлимиздан ҳам ўтказмагандик. Ана шулар бизнинг озодлик, миллий озодлик курашимиз фаолиятидаги биринчи жуда муҳим объектив камчилигимиз, хатомиз эди. Чунки нима учундир курашардик, унинг нима эканлигини, шаклу шамойилини яхши билмасдик. Бу жуда катта хато ва камчилик эди, албатта. Ана айнан шу сабабдан ҳам биз курашимизнинг натижасини хулосалай олмадик, “ҳосил”нинг эгаси бўла олмадик. Ватанимиз расмий ўлароқ Мустақил, Озод Республика номини олди, аммо минг афсуслар бўлсинки унда эски диктатурага мукасидан ботган коммунистик режим, ўз коммунист раҳбарлари билан сақланиб қолиши мумкин бўлди.\nИккинчидан, ҳали Ўзбекистон коммунистик Россиянинг мустамлакаси мақомида турган бир вақтда ёзилган Бирлик ҳаракатининг дастуридан бошқа, мақсадлар жуда очиқ-ойдин, аниқ, ипидан игнасигача кўрсатилган, яхшилаб ифодаланган дастуру амалимиз ҳам тайёрланмаган ва йўқ эди.\nУчинчидан, ўшандай дастуру амални тайёрлайдиган ва ана шу дастурга уйғун иш ва амалиётлар олиб борадиган, ишининг – миллий озодлик ғояси, ҳаракатининг савдоиси бўлган, бу курашда жонини ҳам ўртага қўя оладиган ва қўйган кишилар-курашчилар юзага чиқмаган эди. Улар ҳали миллатнинг ичида пишиб етишмаганди. Уларни етиштира ва тайёрлай олмагандик, уларни юзага, майдонга чиқара олмагандик. Биз миллат ўлароқ миллий озодлик масаласида менимча жуда ғўра-хом эдик.\nТўртинчидан, яна бир муҳим масала-объектив сабаб, балки олдинги учтасидан ҳам аҳамиятлиси, балки уларнинг ҳаммасидан ҳам муҳими молиявий имкониятларимиз оз, пул маблағимиз йўқ эди. Ҳаракатимиз бошланғич йилларида миллат-халқдан ҳаракат номига, унинг Марказий органига бирмунча пул маблағи тушган ва йиғилган каби бўлганди. Аммо бугун ўша маблағлар қандай, қаерда ва нималарга харжланганлиги хусусида ҳеч ким тарафидан бирон маълумот, ҳисобот берилгани йўқ. Мен ҳаракатнинг энг кексаларидан бўлишимга қарамасдан ўшандай бир ҳисобот мавжудлигидан хабарим йўқ.\nМинг афсуслар бўлсинки, мана шу саналганларнинг барчаси Ўзбекистоннинг, яп-янги Мустақил Ўзбекистон Республикасининг шаклланишида, унинг ҳукуматининг тузилиши, қурилишида сезиларли, жуда аҳамиятли ўрин эгаллаши зарурий шартлардан бўлишига қарамасдан, биз ҳаракат ўлароқ уларнинг ҳеч бирига эга эмас эдик. Ана шулар барчаси бизнинг ҳаракат сифатида Янгидан туғилган Мустақил Ўзбекистон Республикаси янги ҳукуматининг тузилиши жараёнидан ташқарида қолиб кетишимизнинг муҳим ва асосий объектив сабаблари эди.\nБулардан ташқари, камчиликларимизнинг асосийларидан яна бири, бизнинг ҳаракат шаклида, ҳукумат системасига кириш, ҳукуматга келиш ва уни бошқариш усуллари ҳақида тўла қонли тушунчага эга бўлган бизда аъзоларимиз ёки раҳбариятимиз, ходиму хизматчиларимиз, қисқаси кадромиз ҳам мутлақо йўқлиги эди. Бизнинг Бирлик халқ Ҳаракатига ўша замонларда кимлар аъзо бўлишгандилар? Улар, қишлоқ мактаблари ўқитувчи-ўқувчилари, олий мактаблар талабалари, уларнинг баъзи педагок-олимлари ва аҳолининг шуларга эргашганлардан ташкил топишганларди. Уларнинг барчаси ҳатто оддий маҳаллий ҳукумат идораларини бошқаришлари учун ҳам, албатта бирмунча замон бир махсус мактаб кўришлари лозим бўлган кишилар эди.\nШундай қилиб, Янги Ўзбекистон, ЎзССР эски коммунитик ҳукумати билан яшашни бошлаб юборди. Бу ҳукумат, бизни, озодлик учун курашганларни, жон куйдирганларни на фақат ватандош сифатида қабул қилиш, аксинча ўзларига душман қабул қилди. Шу сабабдан тарих 1995-йилни бошлаган бир вақтда Янги Мустақил ва Озод Ўзбекистоннинг мазмунан ва моҳиятан эски коммунистик ҳукумати, ҳаракатимизнинг раҳбариятини ташкил қилган кадронинг Ўзбекистонни тарк этишларига атайлаб шароит туғдирди.\nҚадрли ватандошларим! Биз Бирлик халқ ҳаракати шаклида ватанимизнинг озодлиги учун имкон даражасида курашишга уриндик. Аммо юқорида тушунтиришга уринганимдек, миллий озодлик кураши олиб бориш ҳаракатида кўп нарсаларни билмаганимиз, ўрганмаганимиз, умуман бу хусусда ҳали хом-пишмаган бўлганлигимиз, тажрибасизгимиз оқибатида, унинг натижасига эга чиқа олмадик, янги Ўзбекистоннинг дунё ҳамжамиятида муносиб ўрин олишини таъминлай олмадик. Натижани эса, мана 30 йилдан ортиқ замон ичида афсус яшадик, яшаётганга ҳам ўхшаймиз. Бу ҳол Ўзбекистонда яна узоқ давом этадими каби қўрқувдан қутила олмаяпман.\nХуллас, ҳақиқатида ҳам Мустақил Ўзбекистон Республикаси деб аталиши ва яшаши лозим бўлган жонажон ватанимиз ЎзССР бўлиб қолаверди ва унинг коммунистик ҳукумати ярим феодал – коммунистик яшаш ва ишлашда давом қилди. Ҳа-да, нима бўлганда ҳам улар -ЎзССР коммунистик ҳукумати бизга кўра давлатчиликда бирмунча тажрибали эдилар. Унинг устига, уларни дарҳол халқаро ислом душманлари, қолдиқ рус коммунистик империалистлари “оталик”ка олишди. Чунки ана шулар Ўзбекистонда, бир замонлар Ислом дунёсининг, балки (жаҳоннинг дейилиши керакдир) буюк олимларини етиштирган Туркистон ўлкасининг марказида ҳақиқий ижобий, халқчил ўзгаришлар бўлишини, Буюк Туркистоннинг тикланиши мумкингини ҳеч истамасдилар.\nОқибатда, Республикада И.Каримов исмли кимса бошлиқ ярим феодал-мустабид авторитар золим ҳукумат режими яшаб қолиши мумкин бўлди. Афсуслар бўлсинки, 2016 йилда Ўзбекистоннинг коммунистик ярим феодал режими раҳбарлиги ўрнига келган “янги ҳукумат” раҳбари “ўрганган кўнгул ўртанса қўймас” қабулида иш тутишдан бошқа йўл топмади ёки топа олмади(топишга йўл бемадилар шекилли).\nСўзнинг лўндасини айтсам, энди мен, келажакка умид қилиб, ундан умидларда бўлиб, жонажон мамлакатимда яхшиликлар, хайрли, ижобий самарали эзгу ишлар амалга оширилишини тилаб Аллоҳу таолога дуо қилишдан бошқа йўлимизни кўра олмаяпман.\nАллоҳга шукр, ижтимоий матбуот саҳифаларида кўнгулга хуш келадиган ёшлар ҳам кўриниб турибди. ИншоАллоҳ келажак ўзбек халқи, Ўзбекистон учун ҳам порлоқ бўлажакдир. Халқимизнинг дилдан истагани, зориқиб кутаётгани ҳақиқатан ижобий, ўзгаришлар-ислоҳотларнинг бошланиш замони иншоАллоҳ яқиндир. Ўзбекистон яқинда ҳақиқатан Қуёшли Ўзбекистон бўлжакдир.\nАзизлар! Юқорида қоралаганларимга қўшимча яна бир-икки дона сўзлар қўшишни лозим ҳисобладим:\n1. Табиий бир сабаб оқибатида 2016 йили Ўзбекистонда ҳукумат ўзгарадиган вазият майдонга чиқди. Натижада у ерда муҳтарам Ш.М. Мирзиёев бошлиқ аввал вақтинчалик вазифа бажарадиган ҳукумат ва ундан кўп ўтмай сайловлар натижасида президентликка сайланган президент Шавкат Миромонвич Мирзиёев бошлиқ Ўзбекистон Ревпубликасининг ҳукумати вазифа бажара бошлади. Мен бир ўзбекистонлик сифатида бу воқеаларни баҳоли қудрат кузатиб бордим ва ўша замонларда содир бўла бошлаган воқеаларга муносабатларим билдирилган иккита мақола ҳам ёздим. Уларнинг бири “Каримовсиз Ўзбекистон” (интернет адареси: http://samarqanduz.com/?p=8134\nИккинчиси, “Ш.М. Мирзиёев сайланган бош раҳбар” (интернет адреси: http://samarqanduz.com/?p=8245 деб номлагандилар. У мақолаларда ўз тушунчаларим доирасида мамлакатнинг келажаги, унда ўтказилиши мумкин бўлган ислоҳотлар ва Республика янги ҳукумати хусусида бир-икки тезкор фикрларимни ифодалангандим. Аммо янги ҳукумат ҳақиқатан кескин ислоҳотлар бошлайди, энг аввал ҳеч бир асосга, далилга таянмаган ҳолда ватанни тарк этишга мажбур қилинган бир қатор ўзбекистонликлар ватанларига сўзсиз қайтиш имконларига эга бўладилар ва яна мамлакат тақдири учун қимматли ислоҳотлар бошланар каби жуда катта умидим бор эди …\n2. Ўзбекистонда ўтказилиши зарур ва шарт бўлган ислоҳотларнинг хиллари ҳақида узундан узун ёзаверишим мумкин бўлган фикрларим, таклифларим бор, албатта. Уларниг бир қисми ҳозиргина номлари келтирилган мақолаларда ҳам келтирилган. Қуйида ҳам улардан бир-иккита энг муҳимларини санайман: а) Мамлакат-Ўзбекистон ҳудудий маъмурий бўлиниши коммунистик бошқарув режимига уйғун(мослаб) ташкил этилганича сақланиб қолмоқда. Шунинг учун энг аввал маммлакатнинг ҳудудий-маъмурий тузилишини(Сиёсий харитасини батамом янги шаклда чизиш) тубдан ўзгартириш; б) барча(катта-кичик) ҳукумат бошқарув идораларининг (қишлоқ, туман-район, шаҳар, шахар ичи районлар, маҳалла) каби ҳақ-ҳуқуқ ва вазифалари жуда аниқ белгиланган (рўйҳати тузилган) қонун қабул қилиш; в) маҳаллий ҳокимиятлар раҳбарлигига ва кенгашларига тезда эркин, алтернатив номзодлар қатнашадиган сайловлар ўтказиш лозим.\n3. Иқтисодий ислоҳотлар(Мулк масаласи). Бугунгача коммунистларнинг халқдан, уларнинг хусусий ва шахсий мулклари босқинчи-безориларча тортиб олиш йўли билан ташкил этилган советларнинг “давлат мулки” қоидаси сақланиб турибди. Ниҳоят ўша қонунсизликлар тан олиниб, хусусий мулкчиликни қайта тиклайдиган жиддий иқтисодий ислоҳотларни бошлаш ва уни адолатли ўтказиш зарур.\nБиламизки, совет давлат мулки Чор Россияси фуқаро(гражданлари)сидан шахсий ва хусусий мулклари босқинчилар усулида тортиб олиш йўли билан ташкил қилинган, яъни совет давлат мулки дейилган мулк мавжуд эмас. У, совет замонида ”давлат мулки” аталаган мулк халқ(фуқаро)нинг шахсий ва хусусий мулкидир. Шу сабабдан совет замонида коммунистлар тарафидан йўл қўйилган безорилик, қонунсизликни тан олиб, янгидан Мулк қонунини қайта қабул қилиш, мамлакатда қадама-қадам ҳақиқатан хусусий мулкчиликни тиклаш, яъни ҳақиқий иқтисодий ислоҳотларни бошлаш(ер илоҳоти, сонаотда хусусий мулкчиликка кўчиш, умуман халқ хўжалигининг барча тормоқларида хусусий мулкчиликни тиклаш каби)ислоҳотларни ўтказиш. Бундай иқтисодий ислоҳотлар лозим бўлгани шаклда, қонуний асосларга суянган шаклда ўтказилса, яъни хусусий мулкчилик жаҳонда амал қилинаётган шаклда тикланса, порахўрликни жиловлашнинг биринчи ва муҳим қадами қўйилгани аниқ бўлади. Бироқ бизда порахўрликка қарши кураш ҳали бугунгача сўзларда, фақат умидлар шаклида қолмоқда.\n4. Маориф – мактаб системасида кескин ва тубдан ислоҳотлар ўтказиш. Мана шу мактаб системасида ўтказиладиган тубдан, кескин, дуруст ислоҳотлар ўтказилиши натижасида майдонга келадиган Ўзбекистон, ҳақиқатан серқуёш Ўзбекистон бўлишига ишонаман.\nРўйхатни узун давом қилиш мумкин, мақола китобга айланиб қолмаслиги учун келтирилганларини кифоя ҳисобладим.\nХулоса шулки, ноумид шайтон, биз эса Аллоҳдан умидимизни узмаймиз, иншоАллоҳ Республиканинг муҳтарам Ш.М. Мирзиёев бошлиқ ҳукумати ҳам Ўзбекистоннинг келажаги порлоқ бўлиши учун зарур бўлган тадбиру чораларни кўради, яхшиликлар, ижобий ўзгаришлар жуда яқинларда бошланади сингари умидда қоламан.\nМенинг бу қоралаганларимни ўқишга қимматли вақтларини ажратган ва уларни зирикмай ўқиган дўстларнинг ҳаммасига миннатдорлигимни билдириб қоламан. Менинг фикрларимни ёқтиргану ёқтирмаган барчангизга хайрли рамазонлар, гўзал рамазон байрами насиб бўлишини дуолар ила тилаб қоламан . Алибой Йўляхши, Бирлик халқ ҳаракати Самарқанд бўлими ветеран ташкилотчиларидан бири.\n18/01/2020 admin Нима учун Филандияда оммавий порахўрликнинг йўқлиги ва …da fikr bildirishni o'chirish\nНима учун Филандияда оммавий порахўрликнинг йўқлиги ва ҳеч қачон бўлмаслигини тушунтирадиган бешта хусус. 1. Финларда...


Нөкис районы орайындағы 9 орынға видеобақлаў камералары орнатылды » KarInform\nНөкис районы орайындағы 9 орынға видеобақлаў камералары орнатылды\nЖынаятшылықтың ҳәм жол ҳәрекети қағыйдалары бузылыўының алдын алыў мақсетинде район орайындағы 9 орында видеобақлаўға алыўшы автоматластырылған камералар иске түсти. Бул ҳаққында район ҳәкимлигиниң рәсмий сайты хабар берди.\nЖаңа технологиялар бул орынларда күни-түн «нәўбетшилик» етеди. Ишки ислер бөлими хызметкерлери бул камералар арқалы ҳәр қыйлы қағыйда бузыўшылықларды анықлап барады. Жылдың соңына шекем бундай камералар районның басқа да көшелерине орнатыў жобаластырылған.\nБақлаўшы камералар Ақмаңғыт гүзары менен Дарсан көшесиндеги кесилиспеден баслап районлық ишки ислер бөлими имаратына шекемги аралықтағы 9 орында жайласқан, деп хабар береди районлық ишки ислер бөлими.\nБүгиннен баслап Нөкис қаласындағы 5 кесилиспеде ба& ...\nНөкис жолларындағы бақлаў камералары қашаннан басла ...


Натижада соғлиқни сақлаш соҳасида ҳам кенг кўламли ислоҳотлар амалга оширилиб, жаҳон андозаларига мос тиббий хизмат тизими жорий этилди.\nБу ислоҳотларнинг кўлами нақадар кенглигини энг чекка қишлоқларимиз ва маҳаллалар, тоғли ҳудудларда қад ростлаган ҳамда керакли ускуналар билан мукаммал таъминланган шифо масканлари мисолида ҳам кўриш мумкин. Яратилган ана шундай қулай шарт-шароитлар, хусусан, соғлом авлод тарбияси билан боғлиқ кенг қамровли лойиҳалар йилдан-йилга такомиллашиб, ўз самарасини кўрсатаяпти.\nЖумладан, тиббиётнинг барча соҳалари каби стоматология йўналиши изчил ривожланиб бормоқда. Стоматологларнинг халқаро миқёсдаги илмий-амалий анжуманларида мамлакатимиз олимларининг ҳам тадқиқотлари эътироф этилаётгани фикримиз исботидир.\nПрезидентимизнинг “Тошкент давлат стоматология институтини ташкил этиш тўғрисида”ги қарори эса бугунги кунга қадар юртимизда тиббиёт, қолаверса, стоматология соҳасига кўрсатилаётган эътиборнинг яна бир амалий ифодаси бўлди.\nУшбу қарорнинг эълон қилиниши мамлакатимизда мазкур йўналишда ҳар томонлама етук, юқори малакали кадрлар тайёрлашда кенг имкониятлар эшигини очиб беради. Унда белгиланган вазифалар биз, стоматологлар, профессор-ўқитувчилар ва барча тиббиёт ходимларига катта масъулият юклайди. Қарор замирида мамлакатимиз тараққиётини белгилайдиган, унинг гуллаб-яшнашини таъминлайдиган билимли, ақлли, ўз интеллектуал ва жисмоний имкониятларини намоён этишга қодир авлодни вояга етказиш мақсади мужассам.\nСтоматология соҳасидаги юқори малакали тиббиёт кадрларини халқаро талаблар ва стандартлар даражасида тайёрлашни янада такомиллаштириш, таълим жараёнини ташкил қилишнинг замонавий талабларига мос келадиган ўқув ва моддий-техник базасини мустаҳкамлаш ҳамда ривожлантириш, илғор ахборот-коммуникация ва таълим технологияларини жорий этиш, бўлғуси стоматолог мутахассисларнинг назарий тайёргарлигини амалий кўникмалар билан чамбарчас боғлаган ҳолда олиб боришини таъминлаш айни муддаодир. Мазкур ҳужжатда Тошкент давлат стоматология институтининг мақсад ва вазифалари, унинг асосий фаолияти аниқ белгилаб қўйилганлиги соҳани тубдан такомиллаштиришга хизмат қилиши муқаррар.\nШуни алоҳида таъкидлаш жоизки, биз тиббиёт ходимларининг кўнгилда ифтихор ҳиссини туйган ҳолда, сидқидилдан меҳнат қилишимиз учун энг катта асос, бу — Президентимиз ғамхўрлиги ва эътибори. Давлатимиз раҳбари ташаббуси билан аҳоли саломатлигини мустаҳкамлашга қаратилган изчил ислоҳотлар кўлами йил сайин кенгайиб бораётгани ҳам бежиз эмас. Зотан, бундай янгиланиш ва ўзгаришлар инсон ҳамда унинг манфаатларини таъминлаш, турмушининг ободлиги, фаровонлигига эришишга қаратилганлиги билан қадрлидир.\nТошкент тиббиёт академияси стоматология\nМазкур рукндаги бошқа мақолалар: « Мўътабар заминда азиздир инсон\tНориннинг маъданли сувлари »


9-май «Еслеў ҳәм қәдирлеў күни» мүнәсибети менен өткерилген ушырасыў кешеси ҳаққында\nHomeYangiliklarXabarlar9-май «Еслеў ҳәм қәдирлеў күни» мүнәсибети менен өткерилген ушырасыў кешеси ҳаққында\nWritten by mednf.uz on 05 May 2017 .\nТашкент педиатрия медицина институты Нөкис филиалының мәжилислер залында 9-май «Еслеў ҳәм қәдирлеў күни»не бағышланып, 2017-жыл 4-май күни 1941-1945-жыллар урыс қатнасыўшысы Нурылла Абдуллаев пенен ушырасыў кешеси өткерилди.\nУшырасыўды Ташкент педиатрия медицина институты Нөкис филиалы директоры О.А.Атаниязова кирис сөз бенен ашып, кеше қатнасыўшыларын «Еслеў ҳәм қәдирлеў күни» байрамы менен қутлықлап, ушырасыў мийманы 1941-1945-жыллар урыс қатнасыўшысы Нурылла Абдуллаевды таныстырды.\nУрысты биз көрдик деп өз сөзин Нурылла Абдуллаев даўам еттирип, урыс жылларының азаплы даўирлери жеңис көплеп жерлеслеримиздың қурбанлықлары есабынан қолға кириткенлигин атап өтди. Урыс жылларында фронт ҳәм фронт артында 7 жастан 70-жастта болған бәрше халқымыз бирдей мийнет қылып, жеңиске өзлериниң уллы үлеслерин қосқанлықларын еслеп өтди. Cонлай-ақ, бугунги тыныш ҳәм параўан күнлер қәдирин жүда жаксы билемиз ҳәм жасларды тынышлық ҳәм ғәрезсизликти абайлап-асыраўға, ҳәмийше сергек болыўға шақырып, мине усындай азат ҳәм абат журтда мәмлекетимиз ҳәм халқымыз ардағында жасап атырғанымыздан қуўанышлымыз, - дейди урыс қатнасыўшысы Нурылла Абдуллаев.\nУшырасыў кешеси шөлкемлестириўшилер тәрепинен уйымластырылған әдебий-музықалық шығыўлар менен «Жәмийетлик пәнлер» кафедрасы баслығы А.Ж.Муратбаеваның:\nКөз алдымда мәнги турар келбетиң,\nЕли ушын ерлик еткен жерлесим!!!\nқосық қатарлары менен басланып, 1941-1945 жыллар урыстың басланыўы ҳақкында «Уллы Ўатан ушын барлық жас қыран, Атланды жаўларды етпекке жоян» атлы фотохроникаға тийкарланған музыкалы композициялар бенен даўам етилди.\nЕки аўлад ушырасыўында Емлеў факультети талабалары тәрепинен атқарылған Ислам Реметуллаевтың атқарыўында «Улым тыңла!» ҳәм Хосият Нурмаматованың атқарыўында «Нидо» косық қатарлары қызғын саўбет ушырасыўға жәнеде өзгеше көтериңки кайфиятлар қосыды.\nЕмлеў факультети 214-топар студентлери атқарыўындағы«Катюша» ҳәмде «Жеңис күни» («День победы») қосығы катнасыўшыларға ҳәм мийманға көтериңки руўх бағышлап ажайип еслеўлер калдырды.


«Осон кредит!» ёхуд киберфирибгарлар найрангидан эҳтиёт бўлинг\nKun.uz'га интернет орқали кредит расмийлаштиришни ваъда қилиб, фуқароларнинг пластик карталаридан фирибгарлик йўли билан пул ечиб олинаётгани тўғрисида мурожаат келиб тушди.\nМаълум қилинишича, фирибгарлар Ўзбекистонда расмий рўйхатдан ўтган «OSON» тўлов тизими номидан фойдаланиб, телеграм мессенжерида канал ва бот яратишган. Канал муаллифлари мурожаатчиларга 5 млн сўмдан 50 млн сўмгача кредитни расмийлаштириб бериш учун уларнинг паспорт ва пластик карта маълумотларини сўрайди.\nШахсий маълумотлар тақдим қилингач, фирибгарлар фуқарога номаълум аккаунт орқали ёзиб, унинг пластик картасини рўйхатдан ўтказиш учун келган SMS кодни айтишини сўраган. Бунга сабаб сифатида улар томонидан картадаги пул миқдори назорат қилиб турилиши айтилган.\nМурожаатчининг айтишича, у шубҳали туюлгани учун номаълум шахсларга карта маълумотларини тақдим қилмаган. Бошқа компаниянинг танитувчи белгилари ва обрўйидан фойдаланган ҳолда фаолият юритувчи компания неча кишини чув туширгани маълум эмас.\nKun.uz билан суҳбатлашган «OSON» компанияси мутахассиси фирибгарлик йўли билан фуқароларнинг пластик карталаридан пул ечиб олаётган ушбу телеграм бот ва унинг муаллифларининг компанияга алоқаси йўқлигини билдирди. Маълум қилинишича, «OSON» компанияси ўзининг ижтимоий тармоқлардаги расмий саҳифалари орқали мижозларини шу каби сохта аккаунтлардан огоҳлантирган.\n«Шунингдек, турли хил сотиб олиш ва сотишга мўлжалланган интернет сайтларида фирибгарлар сизнинг картангизга пул ўтказиш учун дея хавфсизлик кодини сўраши мумкин. Эҳтиёт бўлинг, картангиз маълумотларини учинчи шахсларга тақдим этманг ва SMS орқали келган кодни берманг», – дейилади компаниянинг расмий баёнотида.\nАввалроқ Kun.uz'да эълон қилинган хайрия акцияларидаги моддий ва маънавий ёрдамга муҳтож, даволаниш учун сўнгги умиди бўлган фуқароларнинг пластик карталарига тушган пуллар ҳам фирибгарлик йўли билан ечиб олинаётгани маълум қилинган эди.\n23:25 / 31.03.2021\nЖаҳонгир Ортиқхўжаев: «Тадбиркорлик бошлаш ниятидаги ёшларга кредит олишни тавсия қилмайман»\n21:34 / 26.03.2021\nЯпония Ўзбекистонга 136,5 миллион доллар миқдорида фавқулодда кредит ажратди\n21:20 / 14.01.2021\n2020 йил хорижий валютада ажратилган кредитлар камайди\n09:24 / 24.09.2020


Ўзлигимни йўқотиб бораяпманми? « Ўзбекистон Халқ Ҳаракати\n17 January 2019 - 10:00\nКеча роса ҳаракат қилиб чордона қуриб ўтиролмадим! ..Асли икки оёғим, тиззадан пасти бир йилдан бери қаттиқ оғрияпти, баъзан юролмай ҳам қолаяпман. Лекин шартта шапкамни (яъни дўппимни) ечиб ўйланиб қолдим…\nБаъзан руслардек уч гапни бирида ..твою мать.. деб сўкиниб юбораяпман, кўпинча ҳаёл қилсам русча фикрлаяпман!!! Ўзбек тилидан кўра рус тилида фикримни баён қилиш осонроқ бўлиб қолди гўё… Ўзлигимни йўқотиб бораяпманми? Ўзимдан хафаман…\nЧордона қуриб ўтириш болалигимдан одат!! Раҳматли онамиз, ўғлим йигитча ўтир, деб ақлимни таниганимдаеқ ўргатган эдилар. Онам раҳматли фариштадек аёл бўлганлар. Болалигимда ўғлим мактабдан келса ейди, деб беҳини сувда қайнатиб, совуқ сувга солиб қўярдилар. Мен келибоқ шу беҳиларни ердим, жуда яхши кўраман сувда қайнатилган беҳини, ҳозир ҳам баъзан ўзим қайнатиб ейман.\nАммо, ҳозир қип-қизил боршни, нордонгина солянкани жуда ёқтираман. Болалигимда онамиз қилиб берадиган лағмонни севардим. Бир ҳафтада ҳеч бўлмаса бир марта лағмон қилишларини сўраб, илтимос қилардим. Ўзиям икки косалаб ичардим лағмонни (ҳозир ҳам лағмон жони дилим!).\nХулласи эрталабдаг эзилиб ўтирибман. 50 ёшдан ўтиб, Россияда 15 йилдан ошиқ яшаб ўзлигимни йўқотиб қўйдимми? Атрофимда рус, белорус, армани ва бошқа миллат одамлари. Ўзбек йўқ. Балки шунгадир? Нима бўлди менга?!, деган савол қийнаяпти!!! Балки юрт соғинчидир? Балки болалик хотиралар азоби?\nКейинги пайтлари болалик хотираларимга кўпроқ берилаяпман. Бу нарса мени руҳан эзиб кўйяпти. Вақт қадрини билмаслик инсоннинг энг катта хатоси экан. Хулласи шунақа, тушкун кайфиятдаман! Ростдан чордона куриб ўтиролмаяпман, оёқдаги оғриқлар қўймаяпти. Ҳатто намозни ҳам стулда ўқишга мажбур бўлиб қолаяпман. Шунақа гаплар.


27 октябр 2021, Тошкент вақти: 22:13\nЖума куни Хитой марказий банки Bitcoin ва бошқа виртуал валюталар билан боғлиқ барча операцияларни ноқонуний деб эълон қилди. Пекин сўнгги йилларда норасмий рақамли пулдан фойдаланишни тугатишга курашиб келади.\nЖума куни эълон қилинган билдирувда Bitcoin, Ethereum ва бошқа рақамли валюталар молия тизимини издан чиқариши, пул ювиш ва бошқа жиноятлар учун ишлатилиши таъкидланган.\n"Виртуал валюта операциялари ноқонуний молиявий ҳаракатлар бўлиб, қатъиян ман этилади", дейилади Хитой Халқ банки сайтида эълон қилинган билдирувда.\nБошқа криптовалюта токенлари сингари, Bitcoin нархи Хитой банки баёноти эълон қилиниши ортидан 9 фоизга арзонлади ва 41 085 долларга тушди. Ethereum қарийб 10 фоизга арзонлаб, 3 100 доллардан 2 800 долларга тушди.\nХитой банкларига криптовалюталар билан ишлаш 2013 йилда тақиқланган эди. Жорий йилда ҳукумат бу ҳақда эслатма берди. Бунга криптовалюталардан фойдаланиш давом этаётгани ёки давлат молия тизими билвосита таҳдидларга дуч келиши мумкинлиги ҳақидаги расмий ташвишлар асос бўлди.\nКриптовалюта тарғиботчилари бундай валюталар аноним ва осон молиявий иш юритиш имконини беришини айтиб келадилар. Лекин Хитой расмийлари бу валюталар ҳукмрон Коммунистик партиянинг молиявий тизим устидан назоратини заифлаштиришидан хавотирда. Қолаверса, улар бундай валюталар жиноий фаолиятни яширишга ёрдам бериши мумкинлигини айтишмоқда.\nАйни дамда Хитой Халқ банки юанининг электрон версиясини ишлаб чиқмоқда. Бу эса Пекинга нақд пулсиз амалга оширилаётган операцияларни кузатиш ва назорат қилиш имконини беради.\nБошқа мамлакатлардаги регуляторлар ҳам криптовалюталар қаттиқ назорат қилиниши кераклиги ҳақида тобора кўпроқ огоҳлантирмоқда. АҚШ Қимматли қоғозлар ва биржа комиссияси раиси Гэри Генслер инвесторлар криптовалюта бозорида кўпроқ ҳимояга муҳтожлигини айтди. Генслер ушбу бозор «фирибгарлик, товламачилик ва суиистеъмол қилиш ҳолатларига тўла» эканини таъкидлади.\nҚимматли қоғозлар ва биржа комиссияси криптовалюталардан фойдаланадиган фирибгарларга қарши ўнлаб жиноят ишида ютиб чиққан. Шундай бўлса‑да, Генслер Конгресс агентликка бозорни етарли даражада тартибга солиши учун кўпроқ ваколат ва маблағ бериши кераклигини айтди.\nХитой регуляторлари, шунингдек, "криптовалюта қазиб олиш", яъни ихтисослаштирилган компьютерлар ёрдамида рақамли валюталарни ишлаб чиқариш жараёнини бошқаришга ҳаракат қилмоқда. Ушбу жараён жуда кўп электр энергиясини талаб қилади. Айни дамда криптовалюта "кончилари" ўз операцияларини Хитойдан бошқа мамлакатларга кўчирмоқда.\nКембрижнинг Bitcoin электр энергияси истеъмоли индексига (Cambridge Bitcoin Electricity Consumption index) кўра, икки йил олдин криптовалюта қазиб олиш учун ишлатиладиган электр энергиясининг тўртдан уч қисми Хитойга тўғри келган. Бу эса дунёда энг юқори кўрсаткичдир. Жорий йилнинг апрель ойига келиб, Хитойнинг улуши 46 фоизга тушиб қолган. Криптовалюталар бўйича 2 ўринни эгаллаган АҚШ улуши эса тахминан 17 фоизни ташкил қилади.\nХитойда криптовалюталарга қўйилган тақиқ кучайтирилди


16:25 / 05.09.2021 | Jasurbek | 528\nАссалому алайкум! Аллоҳим илмингизни янада зиёда килсин! "Дин хар йерда ва хамма жойда умр буйи бошқаларга ишлаб, мухтожлик ва гарибликда яшаб келган халк оммасини эзадиган рухий зулм шаклларидан биридир" (В. И. Ленин) "Бизнинг атеистик давримиз таврот афсоналари устидан куларкан, Худони инсон калтабинлигининг тахаллусидир, дея хисоблайди"(М. Горький) " Билим булмаган жойда динга ишонадилар"(А. В. Луначарский) " Динни эскилик саркити, дейишади. Бу унчалик аник фикр эмас, чунки, у эскилик саркитидан баттаррок нарса. Бу, маьлум даражада, табиат кучлари олдидаги инсон ожизлигининг асоратидир" (М. И. Калилин) Хозирда Республикамизда жуда куп жойлар шу каби "ДОХИЙ" лар номи билан аталади. Тўғри, масалан, бир жой номи" Мустакиллик", аммо барча хужжат ишларида(тез ёрдам, ички ишлар кабиларга телефон килганда ва хакозо)" Калилин М. Ф. Й"деб ёзилади. Устозлар сизлар бу муаммога кандай раддия билдирасизлар? Яна бир саволим: университетимизда атеист домлаларимиз бор. Мусулмонларни ёмон куришади. Биз каби талабаларни(айникса, намозхон, румол ураган, диний илми борларни) атайин кийнашади.Гаплари бир"Илмнинг хамма нарсага жавоби бор". Улар билан илмий бахслашайлик десак, укишдан хайдатиб юборишлари аник! Маслаҳат беринг, кандай йул тутай?\n– Ва алайкум ассалом! Атеистик тузум 70 йил давомида динга қарши курашиб, ҳеч нарсага эришолмади. Бундан кейин ҳам шундай бўлади. Аллоҳ таъоло "Раъд" сурасида марҳамат қилади:\nأَنزَلَ مِنَ السَّمَاء مَاء فَسَالَتْ أَوْدِيَةٌ بِقَدَرِهَا فَاحْتَمَلَ السَّيْلُ زَبَدًا رَّابِيًا وَمِمَّا يُوقِدُونَ عَلَيْهِ فِي النَّارِ ابْتِغَاء حِلْيَةٍ أَوْ مَتَاعٍ زَبَدٌ مِّثْلُهُ كَذَلِكَ يَضْرِبُ اللّهُ الْحَقَّ وَالْبَاطِلَ فَأَمَّا الزَّبَدُ فَيَذْهَبُ جُفَاء وَأَمَّا مَا يَنفَعُ النَّاسَ فَيَمْكُثُ فِي الأَرْضِ كَذَلِكَ يَضْرِبُ اللّهُ الأَمْثَالَ۝\n17. “У Зот осмондан сув туширди. Сўнгра водийларда ўз миқдорича сел оқди. Бас, сел ўз устига чиққан кўпикни кўтариб келди. Ва зеб-зийнат, асбоб-ускуна ясаш мақсадида ўт-оловда тобланадиган нарсаларда ҳам шунга ўхшаш кўпик бўлур. Аллоҳ ҳақ ва ботилга мана шундай зарбулмасал келтирур. Аммо кўпик ўз-ўзидан йўқ бўлиб кетур. Одамларга манфаат берадиган нарса эса ер юзида қолур. Аллоҳ мисолларни ана шундай келтирур.\nУшбу ояти карима ҳақнинг собитлиги ҳамда боқийлиги ва ботилнинг асоссизлиги ва бебақолиги баёнидаги иккита зарбулмасални ўз ичига олгандир.\nБиринчи зарбулмасал ояти кариманинг\n«У Зот осмондан сув туширди. Сўнгра водийларда ўз миқдорича сел оқди. Бас, сел ўз устига чиққан кўпикни кўтариб келди» жумласида акс топган.\nАллоҳ таоло осмондан сув тушириб, ёмғир ёғдирса, ҳар бир водийда ўзининг ҳажмига яраша сел оқади. Кичик водийда оз, катта водийда кўп оқади. Шу билан бирга, сел ўзининг устида кўпикни ҳам оқизиб келади. Бунда сув ҳаққа, кўпик ботилга ўхшатилмоқда.\n«Ва зеб-зийнат, асбоб-ускуна ясаш мақсадида ўт-оловда тобланадиган нарсаларда ҳам шунга ўхшаш кўпик бўлур».\nЗеб-зийнат ясаладиган олтин ва кумуш, асбоб-ускуна ясаладиган темир ва мис каби маъданлар устида ҳам занг ва бошқа кераксиз моддалар бўлади. Бу масалда ҳаққа асл маъданлар, ботилга занг ва кўпикка ўхшаш бошқа моддалар қиёс қилинмоқда.\n«Аллоҳ ҳақ ва ботилга мана шундай зарбулмасал келтирур».\nЯъни ҳақ билан ботил бир бўлиб қолганда, ботил бир оздан сўнг ўз-ўзидан йўқ бўлиб кетишига мисол шу.\n«...кўпик ўз-ўзидан йўқ бўлиб кетур».\nКўпик, гарчи сувнинг устига чиқиб турган бўлса ҳам, барибир у кўпикдир. Бир зумда тарқалиб, ўзидан-ўзи йўқ бўлиб кетади. Маъданлардаги занг ва бошқа кўпиксимон моддалар уларни ўраб турган бўлсалар ҳам, тобланиш вақти келганда, бирпасда йўқ бўлиб кетади. Ботил ҳам шундай: ўзидан-ўзи йўқ бўлиб кетади.\n«Одамларга манфаат берадиган нарса эса ер юзида қолур».\nХудди селнинг суви ва асл маъдан собит қолганидек, одамларга манфаат берадиган ҳақ ҳам собит қолади.\n«Аллоҳ мисолларни ана шундай келтирур».\nҲақ ила ботилнинг, иймон ила куфрнинг мисоли шундай. Аллоҳнинг амрига эргашиб, ҳақ йўлни – иймон йўлини танлаганлар саботли ва бақоли йўлни танлабдилар. Аллоҳнинг амрига осийлик қилиб, ботил йўлни танлаганлар беҳуда ва бебақо йўлни танлабдилар. Албатта, уларнинг оқибатлари ҳам ҳар хил бўлади. ("Тафсири Ҳилол" китобидан). Валлоҳу аълам!\nЖаннатда аёлига яқинлик\nЖанозадан олдинги амаллар


Тошкентдаги камералар қоидабузарликларни қайд этиши мингтага кўпайди\n19:37 / 20.04.2017\nТошкент шаҳар ИИББ Йўл ҳаракати хавфсизлиги бошқармаси томонидан ЙҲҚни бузиш ҳолатларини олдини олиш мақсадида олиб борилган тадбирлар натижасида ҳафта давомида жиддий чоралар кўрилди. Тошкент йўлларида ЙҲХБ ходимлари томонидан 19 858та, чорраҳаларга ўрнатилган кузатув камералари ёрдамида 9500та қоидабузарликлар аниқланиб, тегишли маъмурий баённомалар расмийлаштирилди.\nХусусан, Тошкент шаҳри йўллари ва чорраҳаларига ўрнатилган камералар воситасида 4097та сфетофорнинг тақиқловчи чироғида ҳаракатланиш, 5403та тезликни белгиланган меъёрдан оширишдир. Бу рақам, Тошкент ИИББ бошлиғи ўринбосари Дониёр Тошхўжаевга кўра, аввалги ҳафтадан (7-13 апрель оралиғида 8559та) салкам Мингтага кўпдир.\nЎзбекистонда маҳбусларни кузатиш учун 2 мингдан ортиқ камералар ўрнатилди\n12:03 / 13.04.2018\nЭнг яхши камерага эга 10 смартфон - DxOMark версияси\n19:40 / 04.04.2018


ХТВ узоқ жойлардаги мактабларнигина автобус билан таъминлай олади\n22 ноябр 2019, Тошкент вақти: 23:14\nЎзбекистонлик мактаб ўқувчилари (иллюстратив сурат).\nЎзбекистон Халқ таълими вазирлиги мамлакатдаги мактабларнинг барчасини икки ойда автобуслар билан таъминлаш имкониятига эга эмас ва ҳозирча энг зарур бўлган узоқ жойлардаги мактабларнигина автобус билан таъминлай олади. Бу ҳақда вазирлик матбуот хизмати маълумот тарқатди.\nХТВ хабарномасида 2 ноябрь куни президент Шавкат Мирзиёев томонидан ўтказилган йиғилишда 2019 йилнинг 1 январигача жойлардаги мактаб филиалларини асосий мактабга айлантириш вазифаси қўйилганини эслатиб ўтилган.\n“Асосий мактаб ташкил этиш мақсадга мувофиқ бўлмаган жойларда эса ўқувчиларнинг асосий мактабга боришлари учун автобус хизматлари йўлга қўйилиши масаласини ўрганиб чиқиш кераклиги таъкидланди. Бу ташаббус қишлоқ болаларини ҳам яхши шароитларда ўқишини таъминлаш ўқувчилар узоғини яқин қилишга қаратилган”, дейилади баёнотда.\nХалқ таълими вазирлиги ўз тасарруфида 9600 дан зиёдроқ мактаб борлиги, икки ой ичида барча мактабларни автобуслар билан таъминлаш имконсизлигини билдирган.\n“Шунинг учун бу масала биринчи навбатда энг зарур бўлган узоқ жойлардаги мактаблар учун кўзда тутилади”, дейилади хабарномада.


Қуйи тизимларда янада масъулият ортади | O'zLiDeP\nАйни вақтда мамлакатимизда иқтисодиётдаги барча саъй-ҳаракатлар аҳоли учун даромад манбаи яратиш, камбағалликни қисқартиришга қаратилган. Албатта, жуда кенг қамровли вазифа. Бу вазифа ижтимоий нафақа ёки уй бериш билан ўз-ўзидан ҳал бўлиб қолмайди. Бу масала ечими учун ҳамма соҳани умумлаштирган комплекс чораларга эҳтиёж бор.\nДавлатимиз раҳбари Шавкат Мирзиёев раислигида жорий йилнинг 15 ноябрь куни ўтказилган видеоселектор йиғилишида аҳоли бандлигини таъминлаш ва камбағалликни қисқартириш масалаларига алоҳида тўхталгани айни сабаб туфайлидир.\nШавкат Мирзиёевнинг сайловолди учрашувларида мазкур масалада жойлардаги эҳтиёж ва аҳоли талабидан келиб чиқиб, ҳудудий дастурлар белгиланган эди. Улар учун келгуси йилда қарийб 75 триллион сўм маблағ ажратилиши режалаштирилган. Эндиликда мана шу дастурларни маҳаллагача тушириб, ижросини таъминлаш долзарблик касб этмоқда.\nЯнги Ўзбекистон дегани, аввало, янгича ишлаш, янгича фикрлаш, янгича ғояларни илгари суриш керак дегани. Демак, янгидан ажратилаётган маблағлар ҳам маҳаллада ўз ифодасини топмаса, натижа бўлмайди. Бунда иш ўринлари яратиш ва камбағалликни қисқартириш асосий мезон бўлиб қолишини давлатимиз раҳбари алоҳида таъкидладилар.\nМамлакатимиз раҳбарининг яна бир илғор фикри, айниқса бизни тўлқинлантирди. Қайд этилишича, эндиликда дастурлар вазирликда эмас, маҳаллада шаклланади, уларни ҳокимларнинг ёрдамчилари ўзи “маҳаллабай” тамойили асосида ишлаб чиқади. Мана шу энг оқилона йўлдир. Сабаби, қуйи тизимда шаклланган муаммони қўйи тизим мутасаддисидек англаш, тушуниш маҳол. Буни чуқур ҳис қилган Президентимиз масала ечимни шу йўл билан бартараф этмоқдалар.\nДавлатимиз раҳбари халқаро молия ташкилотларидан жалб қилинадиган маблағларни ҳам маҳаллага боғлаш муҳимлигини таъкидлагани айни қуйи тизимларда янада масъулият ортишини кўрсатади.


Логистика маркази экспортга ҳам хизмат қилади\nУмуммиллий телекўприк давомида Жанубий Қозоғистон вилоятида Давлат раҳбари Шимкент шаҳрида жойлашган А+ даражасидаги «Continental Logistics Shymkent» мажмуасини ишга қўшди. Ушбу иншоотлар орқали йилига 1 млн. тонна маҳсулот ўтади.\nТемир йўл келтирилган, “Ғарбий Европа – Ғарбий Хитой” транспорт даҳлизи яқинида жойлашган мажмуада қуруқ ва доимий ҳарорат сақланишини талаб қилувчи маҳсулотлар учун алоҳида омборлар мавжуд. Божхона кўриги ва контейнер терминаллари билан жиҳозланган.\nМажмуани очиш маросимида минтақа раҳбари Ж. Туймебаев ва «Қазақстан Темір Жолы» ҳиссадорлик жамияти вице-президенти\nС. Елубаев иштирок этишди.\nВице президент халқаро меъёрларга мувофиқ қуриб, ишга туширилган замонавий мажмуанинг Шарқ-Ғарб ва Жануб-Шимол йўналишларида тўлиқ сервис хизмати кўрсата олишини билдирди.\nСавдо-логистика маркази 92 гектар майдонни эгаллаган. Унда 35,6 млрд. тенгелик 8 лойиҳа амалга оширилмоқда. Ўзбекистон, Тожикистон, Қирғизистондан катта миқдорда ҳўл мева келтирилишини ҳисобга олган ҳолда юкларнинг туриб қолмаслигини назорат қилувчи Cross Docking тизими киритилган. Жами 242 500 квадрат метр майдонга эга мажмуада бир дарча қоидасига биноан божхона ҳужжатлари расмийлаштирилади, фитосанитария ва ветеринария назорати амалга оширилади. Шу билан бирга, юкларни вақтинча сақлаш имконияти ҳам кўзда тутилган.\nСавдо-логистика маркази халқаро ва республика юк ташишларини амалга ошириш ҳамда минтақанинг туман ва шаҳарларига маҳсулотлар етказиб бериш учун ташкил этилди.\n, 2017-12-06, 18:56 148


“Ўғлим сиғмаган дунёда хотини бемалол яшасинми?!” - Huquq.uz\n“Ўғлим сиғмаган дунёда хотини бемалол яшасинми?!”\n15:30 - 24.05.2021\nЗулайҳо ая Раҳматжонни тупроққа қўйгандан бери кўнглида кечаётган ғалаёнларни бостира олмайди. Туни билан мижжа қоқмайди… Фарзанди ўзини осиб қўйган жойга бориб ўтиради. Хаёлан дилбанди билан гаплашади. Бироқ заррача таскин топа олмайди. Тонг ёришди дегунча келини Саида билан жанжал бошланади. Ахир келини ўғли Раҳматжонни милицияга, маҳаллага ёзиб бермаганида, бу фожиа содир бўлмас эди…\nВазият қуюшқондан чиқиб кетаётганини кўрган 72 ёшли Раҳим бобо аёлига юзланаркан, алам билан ялинди: «Қўй энди, онаси. Тинчлан…». Зулайҳо ая тинчлана олмади. «Ўғлим сиғмаган бу дунёда унинг хотини яшаши мумкин эмас! Нуридийдамнинг ўлимига сабабчи бўлдими, буни ҳам ўлдиришим керак». Қуёнхона эшиги олдида турган темир таёқни қўлига олганида Саида ҳожатхонага кирган эди…\nБир зумда ҳовлини қий-чув, дод-фарёд тутди. Югурган қўшни ҳам, маҳалладагилар ҳам, тез тиббий ёрдам врачлари ҳам Саиданинг ҳаётини сақлаб қола олишмади.\nБу воқеалардан Раҳматжон ва Саиданинг икки фарзанди энг кўп жабр кўрди десак янглишмаймиз. Яқиндагина отасининг ўз жонига қасд қилиши, бувиси ва онаси ўртасидаги келишмовчиликлар… Қотиллик!..\nСуд зали. Ота-онасидан айрилган гўдаклар, панжара ортида ўтирган кампирининг ночор аҳволига ачиниб кўз ёшларини тиёлмаётган Раҳим бобо… Ҳукм ўқилди: Зулфия Шокирова 10 йилга озодликдан маҳрум этилди.\n«…Мен ҳаммадан кечирим сўрайман. Невараларим, менинг қаровимга муҳтож чолим, яқинларимиз, маҳалладошлар, кечиринглар… Ғамларга дош беролмаганим, ҳаётнинг синовларини сабр билан енга олмаганим учун кечиринглар…».


ЖЧ-2018. Жанубий кореялик футболчилар рақибни чалғитиш йўлини топишди - Zamin.uz\n08:58 / 18.06.2018\nЖанубий Корея терма жамоаси футболчилари машғулотлар вақтида рақамларини алмаштириб олишди. Бу орқали улар жаҳон чемпионати гуруҳ босқичидаги илк рақиблари бўлмиш Швеция терма жамоаси футболчиларини чалғитишни мақсад қилишганди.\n«Европа жамоалари бизни кузатиши туфайли шундай қарорга келдик. Шведларни адаштиришни истадик», дея корейслар бош мураббийи Син Тхэеннинг сўзларини келтиради «Kun.uz».\nБундан аввалроқ Швециядаги нашрлар миллий терма жамоа бош мураббийи ёрдамчиси Лассе Якобссон Жанубий Кореянинг Австриядаги машғулотларини кузатиш учун майдон яқинидаги уйдан фойдалангани ҳақида ёзганди. У Швециянинг Россиядаги чемпионатдаги илк рақиби ўйинларини баланд қаватли уйдан туриб ўрганган. Кейинроқ терма жамоа бош мураббийи Янне Андерссон бу иш учун узр сўраган, корейслар терма жамоаси машғулотлари ёпиқ тарзда ўтказилганидан бехабарлигини айтганди.\nШвеция-Жанубий Корея учрашуви 18 июнь куни Тошкент вақти билан соат 17:00да бошланади. Гуруҳнинг яна бир жуфтлиги Германия ва Мексика айни дамда биринчи тур учрашувини ўтказишмоқда. «Замин» янгиликларини «Вконтакти»да кузатиб боринг\n26-01-2019, 19:02, Спорт\nЖанубий Корея терма жамоаси етакчиси Ўзбекистонга қарши ўйнай олмаслиги мумкин\n30-08-2017, 08:47, Спорт\nИкки нафар мураббий Жанубий Кореянинг Эронга қарши баҳсини кузатиш учун кетади\n28-08-2017, 23:01, Спорт